
Læst i min lænestol 


Af Kim Møller Hansen 

Det forløbne år har budt på mange gode, 
udenlandske udgivelser. Især to bøger, som 
tager seriøst fat på ufo-fænomenet ud Ira 
en sociologisk/psykologisk synsvinkel, 
hæver sig markant over gennemsnittet og 
er oplagte anskaffelser - så lad mig begynde 
med dem. 

Fra guder til aliens 

Hilary Evans (f. 1929) er medejer af Mary 
Evans Picture Library i London. Siden han var 
15 år gammel, har han interesseret sig for det 
“mystiske" og igennem årene skrevet mange 
fremragende bøger. På dansk er kun 
udkommet “Nye facts om ufoer", men 
UFO-Visions læsere vil have stødt på Hilarys 
velskrevne artikler her i UFO-Vision samt i 
UFO-Nyt. 

Fra min korrespondance med Hilary 
ved jeg, at han gennem mange år nøje har 
fulgt bortførelsesproblematikken, som den 
især har udfoldet sig i USA, og at han ligesom 
mange andre ikke-amerikanere har fået 
kvalmefomemmelser, hver gang Whitley 
Strieber, Budd Hopkins og andre “forskere" 
har markedsført endnu en hårrejsende og helt 
usandsynlig bortførelseshistorie. 

Flere millioner amerikanere påstås at 
være bortførelsesofre, og mange andre er slet 
ikke jordmennesker, men Stjememennesker 
(Star People) - dvs. aliens i menneske¬ 
skikkelse. Ja, selv folk som Leo Sprinkle og 
David Jacobs, der begge tidligere har stået for 
nogenlunde seriøs ufologi, er sprunget ud af 
skabet som Star People! Hvad foregår der 
egentlig? 

Det giver Hilary Evans sit kvalificerede 
bud på i bogen From Other Worlds. Ud fra en 
psykologisk og kulturel synsvinkel gennemgår 
Hilary de mange beretninger om besøg fra 
rummet - lige fra møder med guder og engle i 
de religiøse myter til vore dages uhyggelige 
bortførelser udført af små, følelseskolde, 
fosterlignende aliens med store, skæve øjne. 
Undervejs i bogen behandles emner som 
djævlebesættelser, skytsengle, spøgelser, 
magiske/okkulte ritualer, Jomfru Maria 




visioner og kontaktpersoner. Hilary 
dokumenterer ret overbevisende, hvorledes 
mange møder med rumvæsner o.lign. er 
psykologiske oplevelser udløst af personlige 
kriser, kulturelle begivenheder og film/tv. 

"...Jeg anerkender eksistensen af flere 
fænomener, som det er praktisk at betegne 
paranormale...så selv om jeg betegner mig selv 
som grundlæggende skeptisk, vil jeg langt fra 
benægte muligheden - og i nogle tilfælde 
sandsynligheden - for, at der findes 
fænomener, som ligger uden for, hvad 
videnskaben accepterer...” 

Hilary Evans tror ikke, at Jorden på noget 
tidspunkt har haft besøg fra det ydre rum, 
men han er fair over for de mange mennesker, 
som mener, at de har mødt fremmede væsner. 
Han tager dem på ordet og fortæller deres 
historie. Og når man læser kontakt¬ 
personernes historier, må man gang på gang 
tage sig til hovedet i fortvivlelse over, at folk 
også i dag kan tro på deres vrøvl - endda så 
meget, at nogen vil gå i døden for det. Tænk 
blot på “Heaven’s Gate" kulten. 

“Jeg fremlægger oplevelserne, således 
som de involverede mennesker husker dem," 
siger Hilary Evans, “men det faktum, at troen 
på ikke-jordiske besøgende somme tider kan 
føre til tragedier, er alene grund nok til, at vi 
skal forsøge at forstå, hvad der foregår. I en 
større sammenhæng er der imidlertid ingen 

Dreamland set fra Freedom Ridge. I det sidste 
års tid har der tilsyneladende været mindre 
aktivitet her ved Groom Lake, hvilket har sat 
ekstra gang i rygterne om, at projekterne er 
flyttet under jorden eller til en helt anden base 
i USA. 


UFOs & Alien Contact Two Centuries of 
Mystery er velskrevet og underholdende og 
bør stå på boghylden sammen med 
From Other Worlds. 

Robert E. Bartholomew har iøvrigt 
skrevet to af artiklerne i denne udgave af 
UFO-Vision. 


Area 51 - fantasiens 
drømmeland 


Area 51, Groom Dry Lake, The Remo te 
Location, Paradise Ranch, Watertown Strip, 
Red Square, The Box eller Dreamland...alle 

kælenavne for det samme: Det mest 
hemmelige sted på Jorden. Area 51 
eksisterer ikke officielt. Det er en 
del af Dreamland, det amerikanske 
flyvevåbens betegnelse for området 
ved Groom Dry Lake i Nevada, der 
siden 1954 bl.a. har været et 
superhemmeligt testområde for 
avancerede spionfly som U-2 og 
SR-71 Blackbird samt diverse 
Stealth-fly som F-l 17 Nighthawk og 
B-2. 

Først i 1994 indrømmede de 
amerikanske myndigheder, at Area 
51 eksisterer. Der er totalt 
flyveforbud for civil luftfart over 
Dreamland. Hvad foregår der egentlig her? 

Det satte Philip Patton sig for at undersøge. 
Resultatet kan man læse i bogen Travels in 
Dreamland, The Secret History of Area 51. 

Og lad det være sagt med det samme: 
Dette er ikke endnu en åndsforladt bog med 

vilde teorier, gætterier og påstande skrevet i et 
elendigt sprog og pakket ind i et 
farvestrålende omslag med billeder af 
skævøjede rumvæsner! Nej, det er et 
forbilledligt eksempel på, hvordan grundig og 
jordbunden research bør præsenteres, så 
teksten bliver både velskrevet og 
underholdende og bibringer læseren viden. 

Philip Patton fortæller historien om 
ufofanatikere og mediefolk, som valfarter til 
Rachel, en lille flække på omkring 150 
indbyggere og to cafeterier, for derfra at blive 
guidet ud til observationsstedeme Freedom 
Ridge, Whitesides Mountain, Black Mailbox 
eller Mount Sterling for at se rumskibe udføre 
kunstflyvning på nattehimlen. 

Patton fortæller historien om Nellis Air 
Force Base og Nevada Nuclear Test Site, hvor 
der siden 1940’eme er gennemført allehånde 
militære forsøg med raketaffyringer, 
krydsermissiler, flyvende robotter, 
prøvesprængninger af atomvåben og 
brintbomber samt ikke mindst testflyvninger 
med nye flytyper. 

Farmere og indbyggerne i de små byer 
nær Nellis AFB har gennem årene vænnet sig 
til overlydsbrag, vildfarne missiler, havarerede 
fly, paddehatteskyer, pludselige sygdomme 
blandt husdyr, mystiske lys på himlen og 
tunge lastbiltransporter til og fra basen. 

Basen rummer militære hemmeligheder, som 
skal beskytte USA’s borgere og “sikre 
verdensfreden", så de lokale finder det ikke 
underligt, at området er spækket med vagter, 
patruljevogne og overvågningsudstyr. Men for 
ufofanatikeme er der ingen tvivl: USA’s 
mange hemmelige projekter (Black Projects) 
foregår under Jorden på Nellis AFB. I kæmpe 
boligkomplekser og fabrikker samarbejder 
jordiske teknikere og aliens med udvikling af 
nye fartøjer. 1 særlige laboratorier skabes nye 
væsner, der er halvt menneske og halvt alien. 


Et af de nyere førerløse fly er Global Hawk. 
(Foto: USAF) 



I andre lokaler 
opbevares i 
nedfrossen tilstand 
de mange fremmede 
væsner, som er døde 
ved diverse ufostyrt - 
såmænd også dem 
fra Roswell. Den 
menneskelige fantasi 
kender åbenbart 
ingen grænser. 

Philip Patton 
holder benene på 
jorden. Han beskriver 
de tilgængelige facts 
om Dreamland og interviewer tidligere ansatte 
hos Lockheed Martin Skunk Works, som bl.a. 
står bag nyudviklingen af fly. Og for Patton er 
der ingen tvivl: Det “mest fremmede", man har 
i Area 51. er de russiske fly (MiG 17, 21 og 23 
jagerfly samt Su 22, 23 og 27 bombefly), som 
amerikanerne gennem årene er kommet i 
besiddelse af og har testet i Area 51. 

En moderne myte skabes 

Terry Matheson er engelskprofessor ved 
University of Saskatchewan i Canada og fan af 
science fiction film. I bogen Alien Abductions. 
Creating a Modem Phenomenon vil Terry 
Matheson vise, at fortællingerne om ufo¬ 
bortførelser udgør en særegen litterær genre, 
som i årtier har formet offentlighedens syn og 
tro på fremmede væsner. De fremmede har 
udviklet sig fra at være nysgerrige, 
menneskelignende skabninger, som ville i 
kontakt med de udvalgte jordboere, til at være 
små, ondskabsfulde Greys, der bortfører 
uskyldige (amerikanere) og udsætter dem for 
uhyggelige undersøgelser og genetiske forsøg. 

Alien Abductions drager paralleller til 
den måde, hvorpå sociale myter skabes. Ved 
nøje at følge hvordan ufobortførelsesmyten 
udvikler sig, får vi en enestående chance for at 
forstå, hvordan fortidens myter opstod, og 
hvordan de fik så stor indflydelse på datidens 
samfund. 

Myteskabeme i dag er 

bestsellerforfattere godt bakket op af medierne 
og aktuelle katastrofefilm. Der er meget langt 
fra de oprindelige fortællinger og 
bortførelsesoplevelser til de versioner, vi 
præsenteres for i bøger skrevet af John Fuller, 
Raymond Fowler, Travis Walton, Ann Druffel, 
D. Scott Rogo, Budd Hopkins, Whitley 
Strieber, David Jacobs og John Mack. Disse 
forfattere kommer - helt fortjent - under Terry 
Mathesons kritiske lup. Desværre er 


TRAVELS IN 
DREAMLAND 



: m 


THB SECRET HISTORY 
OF AREA »1 
-*Llf» PATTON 

Til kamp mod de 
troende 

Tidsskriftet Skeptical Inquirer i USA er 
skeptikernes flagskib i kampen mod overtro 
og svindel i mystikkens verden. Alting er 
voldsomt i USA. Det gælder også dyrkelsen af 
det okkulte og troen på “hvad som helst”. 

Derfor bliver reaktionen også 
tilsvarende heftig. Set med danske øjne er 
skeptikerne i CSICOP ofte lige så frelste og 
enøjede som deres modstandere, men de 
forsøger dog at holde benene på jorden, når 
talen drejer sig om ufoer o.lign. De seneste års 
bedste (og stadig aktuelle) ufoartikler i 
Skeptical Inquirer er nu samlet i bogen The 
UFO Invasion . The Roswell Incident, Alien 
Abductions, and Government Coverups. 

Blandt bidragyderne finder man: Philip 
Klass, Robert E. Bartholomew, David E. 
Thomas, Joe Nickell, James E. Oberg, Ian 
Ridpath, Robert Sheaffer, Robert A. Baker og 
C. Eugene Emery, Jr. 

The UFO Invasion. The Roswell 
Incident, Alien Abductions, and Government 
Coverups bør stå på alle boghylder. 


Kunsten at gøre en kort 
historie lang 

Nogle forfattere lider af skrivekløe og mener 
åbenbart, at kvantitet er vigtigere end 
kvalitet. Til denne gruppe hører den 
engelske bestsellerforfatter Timothy Good, 
som tidligere har skrevet bl.a. Above Top 
Secret The Worldwide UFO Cover-up (1987) 
og Alien Liaison: The Ultimate Secret (1991). 
Sidste skud på stammen af murstensbøger 
er Alien Base. Earth's Encounters With 
Extraterres triols. 

Timothy Good (som 
foruden at være forfatter 
også er professionel violinist) 
har interesseret sig for ufoer 
siden 1955 og interviewet 
mange ufovidner. Hans arkiv 
bugner med materialer, og 
det sætter sit præg på hans 
udgivelser. I Alien Base 
gennemgår han til mindste 
detalje kendte og ukendte 
ufohændelser af ældre dato - 
nogle endda fra 1920eme. 
Han videregiver historierne, 
således som vidnerne har 
fortalt dem - uden den 
mindste form for kritisk sans 
og analyse. Selv de vildeste kontakthistorier 
bringes til torvs. Fx bruges der rigtig mange 
sider på George Adamski, ligesom Paul 
Villas mange tallerkenfotos gengives (meget 
flot) i farver! 

Er man interesseret i ufomytens 
historie, er bogen god som opslagsbog, når 
data om enkeltsager skal findes. Men 
bogens titel er virkelig falsk varebetegnelse. 
Bogen påviser på ingen måde, at Jorden får 
besøg af fremmede væsner, eller at de har 
baser her på Jorden. 

Farverig folklore 

Bob Pratt har igennem mere end 40 år 
arbejdet som journalist og redaktør, og 
siden 1975 undersøgt uforapporter. Han 
har rejst utallige gange i USA, Canada, 
Mexico, Japan, Puerto Rico, Filippinerne og 
hele Sydamerika for at interviewe ufo¬ 
vidner. Bob Pratt har tidligere været 
redaktør af “MUFON UFO Journal" og 
sammen med J. Allen Hynek og Philip 
lmbrogno skrevet “Night Siege: The Hudson 
Valley UFO Sightings”. Hans seneste bog er 
UFO Danger Zone: Terror and Death in 


fremstillingen 
langtrukken og 
kedsommelig og 
præget af et 
"intellektuelt” og 
akademisk sprog, så 
bogen når desværre 
nok ikke ud til et 
bredere publikum med 
sit nødvendige 
budskab. 


ALIEN 

ABDUCTIONS 


Creating 
o Mortern 
Phenomenon 



The Evidence for Extroterrestjttil 
Colonization of Eorth ;/ 

Brazil - Where Next? med forord af dr. 
Jacques Vallee. 

Bogen er en samling velskrevne og 
spændende beretninger om brasilianere, der 
til Bob Pratt har fortalt deres historier om 
møder med ukendte og skræmmende fartøjer 
og væsner. Historierne er ofte hårrejsende 
læsning, som sikkert også vil interessere 
mange folkemindesamlere. Den 
sydamerikanske folklore ser ud til at være 
ganske farverig! 


Ny udgave af encyklopædi 



1 1 UPO-Vision nr. 5 (side 81) omtalte jeg 
Jerome Clarks omfattende trebindsværk The 
UFO Encyclopedia, som udkom 1990-96. Nu 
er værket udkommet i en ny revideret udgave 
i to bind med i alt 1.180 sider fra “Abduction 
Phenomena" til “Jennie Zeidman". Den nye 
udgave indeholder nyskrevne artikler, 
reviderede adresse- og litteraturlister samt 
web-adresser. Mine indvendinger mod 1. 
udgavens sparsomme billedmateriale og høje 
pris gælder også 2. udgaven. Har man de 
“gamle” tre bind, behøver man ikke at ofre 
140 dollars på de to nye. 


Hilary Evans: From Other Worlds. The tmth 
behind aliens, abductions, UFOs and the 
paranormal Carlton Books, London 1998. 
ISBN 1-85868-514-1, 192 sider, rigt 
illustreret, indbundet, stort format. Pris: £ 
14,99. 

SUFOI har indkøbt flere eksemplarer af From 
Other Worlds. Bestil allerede i dag denne flotte 


bog ved at indbetale kr. 250 + kr. 15 (porto) i 
alt kr. 265 på giro 9 11 77 25, Postboks 6, 
2820 Gentofte. Skriv bestillings-nummer 
B-030 på modtagerdelen. 

Robert E. Bartholomew og George S. Howard: 
UFOs & Alien Contact Two Centuries of 
Mystery, Prometheus Books, Amherst, New 
York 1998. ISBN 1-57392-200-5, 408 sider, 
indbundet. Pris: US$ 26,95. 

Philip Patton: Travels in Dreamland. The 
Secret History of Area 51, Millennium 1998, 
ISBN 0-75281-608-X, 376 sider, ill., 
paperback. Pris: £ 6,99. 

Terry Matheson: Alien Abductions. Creating a 
Modem Phenomenon, Prometheus Books, 
Amherst, New York 1998. ISBN 1-57392-244- 
7, 317 sider, indbundet Pris: US$ 26,95. 

Kendrick Frazier, Barry Karr and Joe Nickell 
(red.): The UFO Invasion . The Roswell Incident, 
Alien Abductions, and Government Coverups, 
Prometheus Books, Amherst, New York 1997. 
ISBN 1-57392-131-9, 315 sider, ill., 
indbundet. Pris: US$ 25,95. 

Timothy Good: Alien Base. Earth’s Encounters 
With Extraterrestrials, Century, London 1998. 
ISBN 0-7126-7812-3, 419 sider, ill., 
indbundet. Pris: £ 16,99. 

Bob Pratt: UFO 
Danger Zone. 

Terror and Dealh 
in Brazil - Where 
Next?, Horns 
House Press, Inc. 

1996, ISBN 
1-881852-14-8, 

346 sider, ill., 

Paperback. 


Jerome Clark: The UFO Encyclopedia. The 
Phenomenon from the Beginning, 
Omnigraphics, Detroit 1998. ISBN 0-7808-00 
97-4, 1.180 sider (2 bind, 2. udgave), ill., 
indbundet, stort format. Pris: US$ 140,00. 


UFO Djukb 

Massehysteri: 

En skeptikers guide 


Af Robert Bartholomew 

Massehysteri er et meget vigtigt begreb for 
skeptikere, da det kan påvirke millioner af 
mennesker. 

Ordet hysteri bliver brugt af psykiatere 
til at beskrive en vedvarende patologisk 
tilstand i forbindelse med mentale 
forstyrrelser, almindeligvis psykoser. 

Sociologer og socialpsykologer bruger 
begreberne massehysteri og vrangforestilling i 
forskellige betydninger til at beskrive 
spontane, forbigående reaktioner i en given 
del af befolkningen. Uden for denne definition 
er overtro, som er af enten organiseret eller 
rituel oprindelse. Dette begreb kan også 
beskrive variationer i adfærden. 

Der er fire forskellige grunde til 
massehysteri: 

• direkte trusler mod samfundet 

• massepanik 

• symbolske farer for samfundet, og 

• almindelige ønskedrømme. 

Har man kendskab til de processer, 
der udløser de forskellige typer, og kan man 
finde deres karakteristiske træk, er man godt 
på vej til at kunne forsvare sig mod dem. 

Massehysteri adskiller sig fra de 
almindelige religiøse myter og populær overtro 
ved, at det opstår spontant, skønt det af og til 
bliver institutionaliseret. Eksempler på en 
institutionalisering er de vidt spredte 
satanku 1te og de store grupper, der enten tror 
på, at vi får besøg af ikkejordiske eller tror på 
bigfoot. 

Historien er fyldt med eksempler på 
massehysteri, hvilket for mange personer 
uden for den historiske og kulturelle epoke 
måske er morsomt og underligt. 

I 1806 frygtede fx mange indbyggere i 
Leeds i England, at verdens ende var nær, da 
en høne begyndte at lægge æg, hvorpå der 
stod: “Kristus kommer." Mange mennesker 
stimlede sammen for at se den guddommelige 
fugl, indtil man opdagede, at der var skrevet 
på æggene med ætsende blæk, før de var 
proppet op i hønen. Dette er et af mange 


eksempler fra Charles Mackays klassiske 
Memoirs of the Elxtraordincuy Popular 
Delusions andMadness ofCrowds (1852). 

Desværre er resultatet ofte mere 
dystert end blot en sammenstimlen af 
mennesker: nazisme, masseselvmord, 
moralske heksejagter, rigtige heksejagter, 
frygten for kommunistisk infiltration, 
korstogene og den ubegrundede frygt for, at 
AIDS smitter tilfældigt - blot for at nævne 
nogle få. 

Mens historien er fyldt med 
legendariske og varierede kollektive 
dumheder, er tilfældene i vor tid forbavsende 
ens. De fire meget brede kategorier indeholder 
spredte falske og outrerede overbevisninger, 
hvilket forstærker muligheden for, at de især 
har en social og kulturel baggrund. De kan 
være positive og tages som ønsketænkning, 

men er normalt negative og fyldt med frygt. 
Rygter er ofte grunden til den slags hysteri. 

Når en person forsøger at bekræfte 
eller afvise indholdet i verserende historier, 
hverdagsting, hændelser og omstændigheder, 
betragtes det ofte som et forsøg på at sløre 
virkeligheden. Mange faktorer er med til at få 
historien ud til de mange: radio, tv og aviser, 
dårlig uddannelse, dårlig iagttagelsesevne, 
kultur og troen på autoriteter såsom 
politikere, militær og lignende. 

Direkte trusler mod samfundet 


Denne form for massehysteri har sin 
oprindelse i en overdreven frygt for det, som 
en del af den berørte befolkning tror er en 
direkte trussel mod dem. Frygten varer fra 
nogle få uger til adskillige måneder og 
optræder ofte i perioder. Nogle føler spænding, 
men går ikke i panik. Ofte sker det som et 
udslag af fantasi og spredes som følge af en 
fejlagtig opfattelse og løse rygter. 

Et godt eksempel på en direkte trussel 
mod samfundet fandt sted i Sverige i 1946, da 
mange raketter blev set krydse himlen. I 
forbindelse med en del kometstumper, der 
kom ind i atmosfæren, opstod der rygter om, 
at det var fjemstyrede tyske raketter, som 
Sovjetunionen afprøvede efter at have 
beslaglagt dem i slutningen af Anden 
Verdenskrig. Afprøvningerne skulle ifølge 
rygterne være en del af et politisk pres før en 
invasion. 

Den historiske og politiske baggrund 
gjorde rygterne mulige, da episoderne fandt 
sted på et tidspunkt, hvor man havde mistillid 
til Sovjetunionen og frygtede en invasion som 
følge af grænsekrænkelser og spionskandaler 
- noget der havde plaget svenskerne i 
århundreder. 



Erklæringer fra det svenske militærs 
top, politikere, videnskaben, politiet og 
journalister forstærkede troen på raketterne. 
Overbeviste om deres eksistens tolkede alle 
pludselig stjerneskud som raketter, der 
krydsede det svenske luftrum. Nogle så endda 
styrefinner og fartøjernes skrog. 

Det svenske militær undersøgte 997 
rapporter inklusive næsten 100 
“nedstyrtninger" i fjerne områder uden at 
finde så meget som det mindste bevis på, at 
raketterne eksisterede (Bartholomew 1993). 

Af og til er den frygtede kraft en 
mystisk angriber, som vil terrorisere et 
samfund. I en to-ugers periode i 1956 blev et 
par dusin mennesker i Taipei på Taiwan 
angiveligt angrebet af en mand med et 
barberbladslignende våben. Politiet slog 
senere fast, at der havde været tale om en 
psykisk hændelse. Da rygterne var på sit 
højeste, skyldtes alle rifter, om de så 
stammede fra et stykke papir, en tom eller en 
paraply i en overfyldt bus, denne mand 
(Jacobs 1965). 

Til tider kan sådan en imaginær 
trussel få skyld for sygdomme, som det skete i 
Mattoon, Illinois, et par uger i 1944, hvor den 
“skøre gasser" optrådte (Johnson 1945). 

I 1973 var det Auckland, New Zealand, 
der stod for tur. 50 tromler var ved at blive 
læsset af på en kaj, da man opdagede, at de 
lækkede, og en kemikalieagtig stank bredte 
sig i området. Efter en foreløbig undersøgelse 
af kemikaliernes giftighed blev offentligheden 
fejlinformeret om, at de var meget giftige. Det 
gav omkring 400 havnearbejdere og en del 
beboere i nærheden forskellige symptomer: 
hovedpine, åndedrætsbesvær og irritation af 
øjnene (McLeod 1975). 

I den ikke-vestlige del af verden er 
direkte trusler mod samfundet tæt knyttet til 
den kulturelle tradition, som det er tilfældet 
med rygterne om hovedjægerne i de fjerne 
egne af Malaysia og Indonesien (Forth 1991; 
Bames 1993). Disse hændelser er et udslag af 
frygt blandt “primitive" indbyggere for at miste 
politisk magt til en fjern og central regering. 
Frygten for hovedjægere er karakteriseret af, 
at nogle få har set hovedjægerne og deres 
påståede trofæer. 

Akkurat som den klare nattehimmel er 
ideel for ufoobservationer og søer for 
søuhyrer, er den sydøstasiatiske jungle det 
ideelle sted for hovedjægere. Hele landsbyer er 
ofte lammede af skræk, rejser mellem 
landsbyer er stærkt begrænsede, vagtposter 
bliver sat ud, og skoler er lukkede i måneder. 

Frygten for hovedjægere opstår ofte i 
forbindelse med regeringsbyggeri af fx broer 

°g bygninger, hvor folketroen fortæller, at et 
eller flere menneskehoveder skal bruges til at 
give et solidt og blivende fundament. Det er 
ofte et udslag af den ideologiske modsætning 
mellem administratorerne og de 
administrerede (Drake 1989, 275). 

Masse-panik 

En anden almindelig form for hysteri er 
masse-panik. Mange mennesker bliver grebet 
af en indbildt frygt, som varer flere dage eller 
uger og først hører op, når det endelig står 
klart, at der ingen fare er. Det bedst kendte 
eksempel er den panik, der udbrød i USA 
allehelgensaften 1938 som følge af en meget 
realistisk radioudsendelse baseret på H.G. 
Wells’ bog Klodernes kamp. 

1 bogen The Invasion from Mars: A 
Study in the Psychology of Panic (Cantril 
1940) skriver psykologen Hadley Cantril, at 
det er almindeligt, at panik slår al fornuftig 
tænkning fra såsom at ringe til politiet eller at 
kontrollere medierne. Der er stor mulighed 
for, at det samme kan ske igen. 

En lignende udsendelse i Sydamerika 
ti år senere havde katastrofale følger. I 
Quito-området i Ecuador resulterede et 
stykke i radioteatret baseret på Klodemes 
kamp i 1949 i, at titusinder af afsindige 
mennesker løb ud på gaderne og flygtede for 
at redde livet eller forsvare sig mod et 
gasangreb fra marsboere. Udsendelsen var på 
spansk og meget realistisk. Den oplyste, at 
marsboeme var landet på egnen, i Cotocallo- 
området. Stykket bragte udtalelser fra politiet 
og skræmte øjenvidner. Udsendelsen var så 



overbevisende, at politiet hastede til Cotocallo 
for at forhindre invasionen. Quito var uden 
politi, da en rasende menneskemængde 
angreb radiohuset, som havde sendt 
udsendelsen, og satte ild til bygningen. 15 
mennesker omkom, deriblandt idemanden. 

Spontan masseflugt fra London er sket 
med jævne mellemrum gennem århundreder 
som følge af, at profetier forudsagde byens 
undergang: i 1524 var det oversvømmelse, i 
1736 var det dommedag og i 1761 et 
jordskælv (Mackay 1852). 

En anden alvorlig massepanik ramte 
Adelaide, Australien, i månederne op til den 
19. januar 1976. Mange mennesker flygtede 
fra byen, og mange solgte endda deres huse, 
da “mediet” John Nash forudsagde, at et 
jordskælv og en tidevandsbølge ville ramme 
byen omkring middag. Mange af de 
mennesker, som solgte deres huse og flygtede 
op i bjergene, var førstegenerations- 
indvandrere fra Grækenland og Italien. Både 
Grækenland og Italien har gennem historien 
oplevet mange ødelæggende jordskælv, og 
troen på clairvoyante er meget stærk i netop 
de to lande (Bartholomew 1992). 

Symbolsk skræk 

Symbolsk skræk opstår og forsvinder hele 
tiden og breder sig til hele lande og 
geografiske regioner. Det drejer sig mere om 
en længerevarende frygt og mindre om en 
umiddelbar frygt for sikkerhed og velfærd. 
Frygten er symbolsk og har sit udspring i 
rygter. Frygten opstår blandt etniske 
minoriteter og afVigere, som fejlagtigt bliver 
anklaget for onde gerninger, og kan 
sammenlignes med den heksejagt, der fandt 
sted i Europa fra 1400 til 1650. 

I Collective Behavior omtaler sociologen 
Erich Goode (1992) disse heksejagter og 
oplyser, at de havde deres udspring i den 
romersk-katolske kirke i den sene middelalder 
og den tidlige renæssance. Det feudale 
hierarki var i opløsning, og bønderne flyttede 
ind til byerne. Videnskaben kom i konflikt 
med de kirkelige doktriner, og nye religiøse 
bevægelser opstod uden for kirkens kontrol. 

I et ubevidst forsøg på at modvirke 
udviklingen og genoprette de traditionelle 
autoriteters magt, begyndte kirken jagten på 
hekse. Inkvisitionen gjorde alt for at finde de 
mennesker, som den betragtede som en 
trussel mod kirken. 

To forskellige former for massepanik 
har stået på i det seneste årti. I den vestlige 
verden har jødisk-kristne traditioner oplevet 

fortsatte rygter om eksistensen af en satanisk 
kult og et satanisk netværk, som kidnapper 
og ofrer børn. Disse rygter faldt sammen med 
en udbredt tro på, at den vestlige moral og de 
traditionelle værdier var i forfald. 

Under lignende historiske 
omstændigheder har der været rygter om, at 
fremmede ville omstyrte og true samfundets 
moral. Syndebukkene har været etniske 
minoriteter som jøder, afrikanere, 
kommunister, kættere, afvigere og fattige. 

Sådanne rygter har gode kår under 
dårlige konjunkturer og social uro og er 
karakteriseret ved at indeholde meningsfulde 
og belejlige budskaber med udgangspunkt i 
en udbredt frygt. Rygterne går fra mund til 
mund, lokale detaljer tilføjes, og en troværdig 
kilde identificeres. Deres betydning er ofte 
billedlig. 

Victor (1990, 290) bemærker, at 
mindre frygt for en satankult opstod samtidig 
med, at den traditionelle familiestruktur gik i 
opløsning, og der var behov for at finde en 
“synder". Forskellig fra en almindelig fare, er 
denne frygt af mere generel karakter og 
skræmmer ikke kun almindelige mennesker, 
men en hel livsform (Hicks 1990, 387). 

Rygter og vandrehistorier om lokale 
satankulte har en funktion som advarende 
kulturel metafor for den svækkede families 
mulighed for at beskytte sine børn (Bromley 
1989; Victor 1989). En lignende symbolsk 
udvikling holder liv i panikken vedr. 
sexmisbrug af børn, hvilket er sket i mange 
perioder i visse regioner i årtier (Cockbum 
1990). 


Almindelige ønskedrømme 

Ønskedrømme involverer de samme 
processer, som udløser massefrygt og -panik, 
bortset fra at det drejer sig om noget ønskeligt 
eller nødvendigt. Drømmene varer nogle få 
uger eller måneder og optræder ofte i bølger. 
Det drejer sig om ubevidste ønsker knyttet til 
menneskets skrøbelighed i forbindelse med en 
mulig tro og giver grobund for en udbredt 
søgen efter ophøjethed og udødelighed. 

Der er fx Jomfru Maries “opdukken" 
(Yassa 1980, Persinger og Derr 1989), 
“flytning" af religiøse statuer i Irland (Toibin 
1985), bølger af historier om alfer i England i 
det 19. århundrede (Kirk 1812, Evans-Wentz 
1909) og de flyvende tallerkner siden 1947 
(Sheaffer 1981). 

Disse myter støttes af et åndeligt 
tomrum, som humanismens og 


verdslighedens overlegenhed har efterladt. I 
denne sammenhæng og styrket af 
sensationelle tv-programmer, film, bøger og 
forskellige blade, har nutidige 
befolkningsgrupper gennemsøgt himlen for de 
“ufoer”, som Carl Jung (1959) betegnede som 
“teknologiske engle". Disse observationer 
tjener som en Rorschach blækklatprøve på 
den kollektive psyke og understreger løftet om 
teknologiens hurtige udvikling under en 
periode med åndeligt forfald. 

Beretninger om ufonauter og alfer 
skildrer gudelignende væsner, som er i stand 
til at overskride naturlovene og hæve 
mennesker op på deres udødelige niveau. 
Beretningerne indeholder temaer fra 
religionen, mytologien og folkloren, og er over 
hele verden camoufleret for at opnå samtidens 
accept (Bullard 1989). 

Ophøjethed og magiske eller 
overnaturlige kræfter er undertoner i enhver 
ønskedrøm. Uddannelse giver modstand, men 
ikke immunitet over for det, som filosoffen 
Paul Kurtz (1991) betegner som “den ophøjede 
fristelse". 

Selv observationer af indbildte og 
uddøde dyr som bigfoot og den tasmanske 
“tiger" tyder på, at zoologien har gennemgået 
en udvikling, hvor forskere i det paranormale 
lænker ikkejordiske og paranormale temaer 
sammen med fantasidyr (Clark and Coleman 
1978, Healy and Cooper 1994). Sådanne dyrs 
eksistens kan ses som et antividenskabeligt 
symbol, der underminerer verdsligheden. 
Ligesom påstande om kontakter med ufoer 
eller Jomfru Maria hviler beviserne for 
bigfoots og den tasmanske tigers eksistens på 
øjenvidneberetninger, som erfaringsmæssigt 
er utroværdige (Loftus 1979, Buckhout 1980, 
Ross med flere 1994). 



Ikke-vestligt hysteri 

Menneskets godtroenhed er kun begrænset af 
sandsynlighed. Dette er meget tydeligt i 
ikke-vestlige lande, hvor mistænksomhed og 
overtro ofte tager overhånd. Fx er det en 

almindelig antagelse, at det at spise en 
bestemt slags mad eller have omgang med 
“spøgelser" kan forårsage, at ens kønsorganer 
hurtigt skrumper ind. 

Det er et bemærkelseværdigt udslag af 
hysteri, når mænd i dele af Asien ofte oplever 
“koro"-epidemier. De er overbeviste om, at de 
er ofre for smitsomme sygdomme, der får 
deres penis til at skrumpe. 

Hysteriet bliver udløst af rygter. Det 
varer fra få dage til flere måneder og rammer 
ofte tusinder af mænd. “Ofrene" er meget 
urolige, sveder, har hjertebanken, lider af 
søvnløshed og anbringer tit skruetvinger eller 
snore om organet, eller får familiemedlemmer 
til at holde penis, indtil det er muligt at blive 
behandlet af indfødte healere eller 
medicinmænd. Det sker også, at kvinder 
bliver angrebet, så de tror, at deres bryster og 
skede bliver trykket ind i kroppen. 

Under en koro-epidemi i den lille 
ønation Singapore i 1967 blev i tusindvis af 
indbyggerne angrebet, både mænd og kvinder, 
hvilket fik regeringen til at erklære området 
for katastrofeområde (Gwee 1968, Mun 1968). 

I 1982 brød helvede løs i det 
nordøstlige Indien. Panikken var så 
omfattende, at myndighederne tog det 
drastige skridt at køre rundt i regionen med 
højttalervogne for at berolige de opskræmte 
indbyggere. Myndighederne målte også de 
angste mænds penis for at bevise, at de ikke 
skrumpede ind (Chakraborty med flere 1983). 
Uvidenhed kombineret med rygter og overtro 
resulterede i, at vanvittige mennesker som 
gale undersøgte deres kønsorganer. 

Selv om koro måske for 
udenforstående synes at være fuldstændig 
ude af proportioner, er forskellen fra udbrud 
af massehysteri i Vesten kun markant på ét 
punkt: genstanden for massehysteriet. I dette 
tilfælde er det kønsorganerne og deres 
ændring i størrelse, facon og funktion. 

For at massehysteri kan opstå, skal 
emnet være af meget stor betydning, og 
rygterne troværdige. I teorien er det eneste, 
der hindrer lignende epidemier i Vesten, at 
man ikke har en koro-tradition. 


Det dragende i massehysteri 

Kollektiv hysteri indeholder en magtfuld 
lokkemad, som konstant ændrer sig som en 
kamæleon og gør os i stand til at virkeliggøre 
vores inderste ønsker. I Vesten kan vi godt se, 
at frygten for koro og hovedjægere er et 
produkt af myter og overtro. De samme 


mennesker har dog en tilbøjelighed til at tro 
på flyvende tallerkner, spøgelser og psykiske 
fænomener. 

Vi må altid være forberedte på at 
vurdere utrolige påstande ud fra de 
tilgængelige kendsgerninger og undgå at 
foretage følelsesmæssige vurderinger. 
Massehysteriets temaer lurer konstant. 

Omstændighederne omkring Adelaide 
jordskælvspanikken i 1976 er identisk med 
den panik, der opstod i London under en 
jordskælvspanik i 1761. I dag er frygten for 
børnemishandling og satankulte den samme, 
som den frygt der udløste heksejagten i 
Europa i middelalderen. I dag er 
ønskedrømme en parallel til de ophøjede 
elementer, som i årtusinder har været en 
markant del af de religiøse bevægelser. Kun 
formen i de sociale og kulturelle mønstre 
ændrer sig. 

Robert Bartholomew er sociolog ved James 
Cook University i Queensland, Australien. 

Pendulering kan føre vidt 

En meget speciel bog med baggrund i pendulering 
har set dagens lys. Forfatteren fortæller, at han 
efter over 10.000 penduleringer har fået svar på 
en lang række spørgsmål og hævder bl.a., at 
rumfolk har besøgt Jorden gennem 9.300 år! 


Af Ole Henningsen 

For kort tid siden blev jeg opmærksom på en 
ny bog på dansk. Efter reklamematerialet at 
dømme skulle den berette om rumfolks 
tilstedeværelse her gennem 9.300 år samt 
deres indflyvninger, centre, navigationslinjer 
og virke her på kloden. 

Forfatteren er Jens Sørensen fra 
Nykøbing F., men som han selv skriver, er det 
egentlig ikke ham, der er forfatteren. 
Oplysningerne har han fået fra “Universets 
Computer" - hverken mere eller mindre - og er 
resultatet af over 10.000 penduleringer 
gennem et par år frem til 1987. 

Jens Sørensen skriver i sine 
indledende oplysninger, at bogen er fyldt med 
fantastiske oplysninger om påvirkninger 
udefra af vor klode siden 7.317 f.Kr. Han 
stiller 6c spørgsmålstegn ved, hvordan og 
hvorfor pyramiderne blev bygget. Hvem der 
kunne udhugge og opstille statuerne på 
Påskeøen osv. osv. 

At stille spørgsmålstegn ved tingene, er 
det jo frit for enhver at gøre, men af og til var 
det måske på sin plads seriøst at overveje 
nogle af de svar, vor tids videnskab trods alt 
har givet på mange postulerede gåder! 

Bogens budskab er at beskrive de 
mange kraftlinjer og kraftcentre, der efter 
forfatterens penduleringer at dømme, findes 
over hele Jorden. Størstedelen af bogens 
indhold udgøres af beskrivelsen af disse ting. 
Forfatteren gør ligeledes opmærksom på de 
mange sammenfald, der er med andres 
oplysninger om samme fænomen. 

Der henvises bl.a. til Preben Hanssons 
ideer om kraftlinjer m.v. omkring Trelleborg 
(“Trelleborgenes ukendte fortid", Bogan). Men 
som udgangspunkt at skulle tro på, at 


vikingeborgen Trelleborg skulle have været et 
kraftcenter med fire tårne...at der over 
tårnene har været en kæmpemæssig parabol, 
der har sendt sine lyssignaler ud i rummet... 
at det hele blev pillet ned igen af rumfolkene i 
år 991 f.Kr. for at vi ikke i nutiden skulle have 
sådanne bygningsværker at undre os over, 
osv...! 

Meget belejligt, naturligvis, men det er 
nu langt ude i hampen for at sige det mildt, og 
det forekommer at være en noget letkøbt 
tilsidesættelse af moderne arkæologistudier og 
målbare facts på området. 

Der er ingen tvivl om, at der ligger et 
fantastisk stykke arbejde og en stor 
entusiasme bag udgivelsen, der er bekostet af 
forfatteren selv. Et arbejde, som man måske 
umiddelbart kunne have stor respekt for. 
Spørgsmålet er dog: Hvem kan have interesse 
i et sådant værk? Hvad skal vi bruge det til? 
Det er vist kun for en meget beskeden og 
ukrittsk læserskare. 

Vi er kun en kolonihave, som bliver 
dyrket udefra, skriver forfatteren. 

Tjah, måske nok, men selv en så 
simpel - men bestemt fascinerende - påstand 
kræver dog en slags beviser eller kraftige 
indicier, som forfatteren ikke leverer. 

Jens Sørensen: Rwnfolk her gennem 9300 år. 
Forlaget EFFEKT 1998. 111., 200 sider. Pris: 

178 kr. 

Kan bestilles hos: 

Forlaget EFFEKT, Strandmarken 15, 4800 
Nykøbing F. 

Før Roswell: 

Baggrunden for myterne om 
ufostyrt 

Beretningerne om en nedstyrtet ufo i New Mexicos 
ørken er en del af en større myte, der er betydeligt 
ældre end Roswell-myten. 


Af Robert E. Bartholomew 

Men hvad gør denne myte så populær? 
Forulykkede et ikkejordisk rumskib, og blev 
besætningen dræbt ved en nedstyrtning ved 
Roswell, New Mexico, i 1947? Nej! 
Nedstyrtningen fandt sted på en isoleret ø i 
Det indiske Ocean i 1862. 

Et andet rumskib styrter ned nær en 
lille by i det sydvestlige USA og dræber dets 
ikkejordiske pilot. Ved Roswell? Nej! Det var 
ved Aurora, Texas, i 1897. 

I juli 1947 styrtede en flyvende 
tallerken angiveligt ned i ørkenen nær 
Roswell, New Mexico, og besætningen blev 
dræbt eller alvorligt kvæstet. Den 
amerikanske hær afspærrede efter sigende 
området, fjernede alle beviser og iværksatte 
en sløring. 

Beretninger om nedstyrtede ufoer er 
ikke af nyere dato, for selv om i dusinvis af 
rapporter om nedstyrtede ufoer er dukket op i 
alle afkroge af vores klode siden 1947 
(Friedmann og Berliner 1992; Randle 1995; 
McGhee og Dickeson 1996), går rapporter 
om ikkejordiske fartøjer helt tilbage til 
sidste halvdel af 1800-tallet. 

Historien er et værdifuldt redskab 
for skeptikerne, da den skaber en vis 
afstand til observatørernes mere 
følelsesmæssige reaktioner og sætter 
dataene i et troværdigt skær. 

Mellem 1900 og 1950 fløj de 
menneskelignende fremmede fx typisk i 
tallerkner med rygende udstødningsrør og 
klodsede landingsstel, mens de selv bar 
Buch Rogers-agtige rumdragter og 


strålepistoler og almindeligvis kom fra Mars. 

Denne karakteristik virker latterlig, 
når man sammenligner med vore dages 
ufonauter, der har store hoveder, store øjne, 
svæver ud af deres fartøjer og kommunikerer 
ved telepati. Ved at sammenligne de historiske 
data, kan man meget tydeligt se, at de er en 
del af samme myte. 

I et brev til Huston Post dateret den 2. 
maj 1897 skriver John Leander, at en gammel 
sømand fra El Campo, Texas, - identificeret 
som “Mr. Oleson" - hævdede, at hans skib 
forliste ved en lille ø i Det indiske Ocean i 
1862. Han fortalte, at han så et stort rumskib 
med gigantiske vinger styrte ned på øens 
klipper. I rumskibet lå ligene af adskillige fire 
meter høje væsner med bronzefarvet hud. 

“Deres hår og skæg var langt, blødt og 
silkeagtigt, som et bams hår.” 

De sømænd, der havde overlevet 
forliset, boede i det nedstyrtede rumskib, efter 
de havde trukket de store væsner ud på 
klipperne og smidt dem i havet. Sømændene 

byggede en tømmerflåde og blev senere reddet 
af et russisk skib. Oleson gemte dog en ring, 
som havde tilhørt et af væsnerne, og brugte 
den som bevis på hændelsen. 

Ringen var næsten 6 cm i diameter, og 
“den var lavet af et materiale ukendt for alle 
juvelerer...på ringen var to røde sten." Inden 
det russiske skib nåede i havn, døde de 
reddede søfolk. Eneste overlevende var 
Oleson. 

Denne beretning har en del til fælles 
med Roswell. Beretningen er en 
andenhåndsberetning om fremmede væsener 
i et rumfartøj, der er styrtet ned et isoleret 
sted. Fartøjet var ødelagt, og der blev fundet 
en fremmed skrift indvendig. Ligene af de 
fremmede og alle vragdele forsvandt. Et 
bekræftende bevis i form af en stor ring med 
ukendte mål blev reddet, men vidnet viste den 
aldrig frem. 

Det er vigtigt at huske på, at vores 
interesse i sådanne beretninger er deres værdi 
som fortælling, ikke om de er fup eller fakta. 

Under en bølge med store luftskibe 
over USA mellem 1896 og 1897 (Bartholomew 
1990; se også UFO-bølger, SUFOI 1995) var 
der adskillige beretninger om nedstyrtninger. 

Om natten den 3. december 1896 blev 
et forulykket luftskib fundet i et 
græsningsområde nær San Francisco, efter 
nogle landmænd havde hørt et brag og råb om 
hjælp. Landmændene skyndte sig til området 
og fandt to forvirrede besætningsmedlemmer 
nær et 15 meter langt, kegleformet rør af 
galvaniseret jern med knækkede vinger og 
propeller. 

Efter at have udløst en lokal sensation 
og efter et krydsforhør foretaget af de 
personer, som havde undersøgt “vraget", 
tilstod den formodede pilot J .D. deGear fra 
Fulton Street 538, at “skibet" var blevet 
trukket op på en bakketop på en vogn, 
hvorefter det fik et skub, så det 
kørte ned i dalen, hvor det 
havarerede (San Francisco 
Chronicle, den 4. december 
1896, side 5). Stedet var valgt af 
hensyn til en nærliggende 
saloon, der tjente godt på 
spøgen. 

Om natten den 4. april 
1897 styrtede et luftskib 
angiveligt ned på J.D. Sims’ 
bedrift nær Bethany, Missouri, 
og piloten blev dræbt ( St Joseph 
Daily Herald, den 6. april 1897, 
side 5). 

Samme uge styrtede et 
flyvende fartøj ned i et reservoir 


nær Rhodes, Iowa ( Jowa State Register , den 
13. april 1897, side 1). Der blev ikke fundet 
vragdele. 

Den 16. april styrtede endnu et fartøj 
angiveligt ned uden for Waterloo, Iowa ( Cedar 
Rapids Evening Gazette , den 16. april 1897, 
side 1). 

I Tennessee gik der rygter om. at et 
fartøj var styrtet ned i Sycamore Creek midt 
om natten uden at efterlade sig noget spor 
[Nashville Banner, den 17. april 1897, side 1). 

Sidst, men ikke mindst, er der 
fupnummeret fra Aurora, Texas, hvor et fartøj 
efter sigende styrtede ned. Piloten, som var fra 
Mars, blev begravet i nærheden ( Dallas 
Moming News, den 19. april 1897, side 5). I 
UFOs - Explained skriver Philip J. Klass, at 
denne historie er en and. Alligevel valfarter 
ufoforskere den dag i dag til Aurora med deres 
kameraer, geigertællere, metaldetektorer, 
hakker og spader i håb om at finde 
marsmandens formodede grav. 

Det er også værd at bemærke, at der 
også under luftskibsbølgen var teorier fremme 
om, at regeringen foretog en sløring. Galveston 
Daily News skriver den 29. april 1897 på side 
10, at luftskibene var en del af et hemmeligt 
eksperiment, som den amerikanske regering 
var i gang med. Der stod bl.a.: 

“Der finder et så omfattende 
hemmelighedskræmmeri sted, at selv officerer 
i hæren kun har en svag formodning om, hvad 
der foregår." 

Der gik også rygter om, at luftskibene 
blev fremstillet på skjulte militære 
installationer som Fort Sheridan nær Chicago 
og Fort Logan i Colorado. 

Påstandene om nedstyrtede ufoer fra 
før Roswell kom også fra andre steder end 
USA. I 1909 var der en bølge af store 
zeppelinere over New Zealand, ledsaget af 
rygter om, at Tyskland planlagde et angreb. 

En zeppeliner skulle ifølge rygterne være 
styrtet ned på Waikaka, og alle om bord være 
dræbt ((Dunedinl Evening Star, den 31. juli 
1909). 

I 1930eme var der de mystiske 
“spøgelsesfly” over Skandinavien. Den 5. 
februar 1933 var adskillige nordmænd 
overbeviste om, at et “spøgelsesfly” var styrtet 
ned på Fagar Fjældet. Politiet fandt dog ingen 
vragrester (Svenske Dagbladet, den 7. februar 
1934). 

Under Anden Verdenskrig gik der 
rygter om, at den engelske regering havde 
fundet en nedstyrtet tallerken og nogle små 
ikkejordiske væsener (Good 1997, side 21). 

I 1946 styrtede dusinvis af ufoer ned i 
Skandinavien efter rygter om, at Sovjet foretog 
testaflyringer med V-raketter. Der blev dog 
aldrig fundet et bekræftende bevis, på trods af 
at militæret foretog en intens eftersøgning 
(Liljegren og Svahn 1989). 

Hvis der er noget mærkeligt i 
beretninger om nedstyrtede ufoer, ligger 
forklaringen ikke i en hemmelig, militær 
hangar, men i den menneskelige hjerne. Vi er 
nødt til at spørge os selv: Hvad gør denne 
myte så tiltrækkende? 

Folkloristen Jan Brunvand (1981, side 
21) mener, at hvis en fortælling eller sagn skal 
overleve i det moderne samfund som “en 
levende og fortællende folklore", må den 
indeholde følgende elementer: 

“Et stærkt historisk islæt, en 
forbindelse til den aktuelle tro og et vigtigt 
budskab eller morale”. 

Beretninger om nedstyrtede tallerkner 
og regeringssløringer eller sammensværgelser 
lever fint op til disse kriterier. De er 
interessant læsning, skaber debat og gør sig 
godt i mange tvivlsomme bøger med 
pseudovidenskabelig “dokudrama" - samt gør 
sig godt på film. 

Fortællingerne indeholder et gribende 
budskab om en verdslig tidsalder, som bruger 
videnskab til at fordrive guder, spøgelser og 
dæmoner fra vores bevidsthed. Ironisk nok er 
disse skræmmende forestillinger ikke til at 
komme udenom og derfor erstattet aflette, 
forklarlige termer: en verden med mistro til 
regeringerne, forbryderiske sammen¬ 
sværgelser og ufobortførelser. 

Det er også ironisk, at når 
videnskaben kommer dybere ned i universets 
mysterier, dukker nye gåder op, som er 
mindst lige så fascinerende, som det en 
science fiction forfatter kan forestille sig. 

Jeg takker Thomas Bullard for at have fundet 
de fleste af avisartikleme. 

Digital mystik n 


Af Kim Møller Hansen 

Hver ny cd-rom om ufoer og beslægtede, 
mystiske emner annonceres, som om netop 
denne cd-rom er den største nyskabelse 
siden opfindelsen af nylonlynlåsen. Som 
omtalt i UFO-Vision nr. 6 side 52-54, kan 
cd-rom'emes faktiske indhold ikke altid 
stå mål med den kulørte indpaknings 
rosende omtale. Udgivelserne i det forløbne 
år udgør ingen undtagelse, men her skal 
dog alligevel kort omtales nogle enkelte. 

Fakta og flimmer 

I hele 1997 blev der reklameret bravt for den 
kommende cd-rom UFOs - Just the Facts, og 
så endelig i sommeren 1998 blev den 
udsendt og jeg kunne fordybe mig i “An 
Authorative and Powerful Interactive 
Reference System". 

Som multimedieprodukt betragtet er 
cd-rom’en god nok. Den kan afvikles på alle 
nyere pcere og Macintosh, har gode 
animationer og lydeffekter og er let at 
manøvrere rundt i. 

Og man får da også en masse at vide 
om ufoer før og nu, Mænd-i-Sort, Area 51, 
bortførelser, kvægmishandlinger, komcirkler, 
obduktionsvideoen, Roswell, og hvad der 




ellers er oppe i tiden og dyrkes - især i USA. 

Vil man bekræftes i sin ufotro og 
sammensværgelsesparanoia, er UFOs - Just 
the Facts den rette medicin. Søger man hårde 
facts og seriøs efterforskning, må man indtil 
videre gå andre steder hen. 

Størstedelen af cd-rom’ens 300 fotos og 
videoklip er set før (og forklaret), men der er 
dog flere interessante undtagelser, og vil man 
gå i dybden med de mange frigivne 
ufodokumenter, er der rig mulighed for at gøre 
det i cd-rom’ens arkiv med 1.500 sider CIA- og 
regeringsdokumenter! Bibliografien og 
beskrivelsen af 18 “leading UFO researchers" 
er også ok. 

Når man køber UFOs - Just the Facts, 
får man et brugernavn og kodeord, så man 
kan besøge hjemmesiden www.ufofacts. com 
og få adgang til nye oplysninger i relation til 
cd-rom’en. 

UFOs - Just the Facts, Sky Creative Media 
Group 1997 (www.skycreative.com). 

ISBN-1-890298-46-8. Pris: US$ 39,95. 

Elektroniske bøger 


Det er sjovere at gå i seng med en 17 tommer 
computerskærm for at læse en bog, end det er 
at læse den ægte vare: en gammeldags bog 
med sider man kan bladre i, lave æselører på 
og skrive notater på - helt uden brug af 
batterier. Dette må være den besynderlige 
filosofi hos Software Sculptors, der har 
produceret elektroniske udgaver af tre bøger: 

Left at East Gate handler om 
nedstyrtningen ved Bentwaters-Woodbridge 
basen i England i december 1980 (se også 
artiklen “Hemmeligheden i skoven" i UPO-Nyt 
3/98) og rummer al tekst til Larry Warrens 
murstenstykke bog. På cd-rom'en er der også 
en række, elendige videoklip af 
hjemmevideo kvalitet, hvor Larry Warren 
interviewes, eller hvor han går rundt på det 
formodede nedstyrtningssted og fortæller 
eventyr. En ganske overflødig udgivelse! 

Skal man vide noget mere håndfast om 
hændelserne ved Bentwaters-Woodbridge, 
kan det absolut anbefales at læse Jenny 
Randles bog UFO Crash Landing. Friend or 
Foe?. 



I UFOVisionnr. 6 side 19-20 omtalte 
jeg bogen Beyond Roswell under overskriften 
“Eventyrbog med flotte billeder". Nu findes 
bogen også på cd-rom med mange fotos, 
videoklip etc. Det er den ikke blevet bedre af. 
Den er opbygget ligesom Left at East Gate og 
lige så overflødig. 

I begyndelsen af 1970*01716 udgav 
Strube tobindsværket Psykisk forskning bag 
jerntæppet skrevet af Sheila Ostrander og 
Lynn Schroeder. Siden da er Jerntæppet 
faldet med et brag, og ufoer m.m. har fået 
indrejsetilladelse til et land, hvor folk i den 
grad hungrer efter noget at tro på. Og hvor 
medierne er blevet privatiseret. Nye historier 
er dukket op, og en opdatering af bestselleren 
fra 1970 var tiltrængt. 


♦ 4r " 

Gallery Introdnction 

Ali thors 


Store 



Nu er den også kommet med titlen 
Psychic Discoveries. The Iron Curtain Lifted. 
Bogen er et hit i USA og nu også endt på en 
cd-rom. Foruden bogteksten rummer den 
historiske optagelser af russiske forsøg med 
telekinese samt videoptagelser af de to 
forfattere, hvor de på en kongres holder 
foredrag om bogens forskellige emner. Lyd- og 
billedkvaliteten på videoklippene er helt 
uacceptabel. 

Det bedste, man sammenfattende kan 
sige om ovenstående tre udgivelser, er vel, at 
man meget hurtigt falder i søvn efter få 
kapitlers skærmlæsning. 


Left at East Gate, Software Sculptors 1997. 
Pris: US$ 29,95. 

www.leftateastgate.com 


Beyond Roswell, Software Sculptors 1997. 
ISBN 1-887692-57-6. Pris: US$ 29,95. 

www. bey ondro swell. com 

Psychic Discoveries. The Iron Curtnin Ufted, 
Software Sculptors 1998. ISBN 1-57800-101- 
3. Pris: US$ 29,95. 

www. psychicdiscoveri.es . com 


UFO Bilder. Ett Bildgalleri Från UFOSverige, 
Riksorganisationen UFO-Sverige og Union 
Media 1999. Pris: 99 Skr. Systemkrav: 
Windows 95/98 eller Mac OS. 


www. ufo. ae 


Svensk undtagelse 


Heldigvis bød 1999 på en cd-rom udgivelse, 
som ikke lovede mere, end den faktisk kunne 
holde. Riksorganisationen UFO-Sverige og 
Union Media udgav UFO Bilder. Ett Bildgalleri 
Från UFOSverige. 

Det er ikke en multimedieproduktion, 
men faktisk en god gammeldags diasserie - 
bare i elektronisk udgave. Billedserien består 
af 40 udenlandske og svenske fotos - både 
klassiske og mere ukendte, som enten stadig 
er uopklarede, eller som i mange år blev 
betragtet som beviser for ufoers eksistens. 

Hvert foto er forsynet med en meget 
kort tekst om billedets oprindelse, historien 
bag optagelsen, eventuelle forklaringer og 
analyser, samt kilde. Desværre har udgiverne 
i flere tilfælde valgt at bruge sort/hvide fotos, 
hvor der faktisk findes flotte farvegengivelser. 

Man kan enten selv bestemme tempoet 
i bladringen mellem de enkelte billeder, eller 
lade billederne blive vist på skærmen som på 
en selvkørende diasserie. UFO Bilder er 
således velegnet ved udstillinger og andre 
offentlige arrangementer, hvor billedserien 
kan køre automatisk på en computer og give 
publikum et første indblik i ufobilledemes 
brogede verden. 

Gray Barker: 

Min ven - mytemageren 


- <r _ Gray Barker, som indførte begrebet 

* js “Men-in-Black ” i ufoloren, havde 

ikke noget imod, at de sensationelle 
historier om flyvende tallerkner, som 
m ■ han udgav, var opdigtede, hvis blot 
J M de fremstod som virkelige. For ham 
vardet hele en joke. I denne artikel 
fortæller John Sherwood (“Dr. Richard 
H. Pratt f j for første gang om sin rolle i skabelsen 
af Barkers “Men-in-Black ” myte. 


Af John C. Shenvood 

Hvis Gray Barker havde levet i dag, ville han 
have troet, at han var død og kommet i 
himlen. Det ser ud, som om alle har hørt om 
“Men-in-Black", et begreb som han skabte - 
og som han i dag straks ville have lavet penge 
på. 

Afdøde Gray Barker, leder af Saucerian 
Publications og forfatter til adskillige bøger 
om flyvende tallerkner, var en af de mest 
produktive forfattere og udgivere i 
ufofanatismens grænseområder. 

Nogle underholdende og til tider 
forstyrrende detaljer i Barkers konstruktive 
(og helt sikkert også destruktive) bidrag til 
ufoernes fantasiverden har ligget på lur i mine 
personlige arkiver i årtier. 

Gray og jeg mødtes aldrig ansigt til 
ansigt, men jeg kan takke ham for, at jeg 
indledte en journalistisk karriere - og for min 
eneste dårlige journalistiske oplevelse. 

I 1967 udgav han min noget 
ungdommelige “historie" om 1966 Michigan 
ufo “panikken", en bog som Gray gav titlen 
Flying Saucers Are Watching You. Denne 
udgivelse skaffede mig det første job på en 


avis. Efter udgivelsen skrev Gray og jeg 
sammen i mange år, og han betragtede mig 
som en af sine protegéer. 

Gray satte mig også i forbindelse med 
nogle af ufologiens mere ekstravagante 
skikkelser, deriblandt den berygtede Richard 
Shaver fra “Shaver mysteriet". 

Jeg genfandt Grays breve i mit arkiv, 
efter min kone og jeg havde set et klip fra 
filmhittet Men in Black i sommeren 1997. 
Tommy Lee Jones/Will Smiths 
megamilliondoll arfilm har lidt til fælles med 
Grays bog fra 1956 They Knew Too Mach 
aboiLt Flying Saucers. Det at jeg har gemt 
Grays breve, vil sikkert genere ham nu, i 
betragtning af hvad jeg nu vil bekende. Gray 
(og de mennesker, der blev narret af det, som 
han og jeg bryggede sammen) kan møde mig i 
Helvede med gifttænderne blottet. Til dem, der 
blev narret giver jeg hermed min 
uforbeholdne undskyldning. 

Barker tjente sin løn inden for teater- 
og filmbranchen i Clarksburg, West Virginia. 
Han var også en talentfuld forfatter og elskede 
alt fra flyvende tallerken-loren. Han var også 
mand for at gøre en god historie bedre. Han 
havde en livlig fantasi og kunne have drevet 
det vidt inden for science fiction. 

En stor del af det, han skrev, var 
fiktion, men han serverede det som de rene og 
skinbarlige facts. 

Bogen They Knew TooMuch about 
Flying Saucers gjorde Men-in-Black (M.I.B.) 
frygtet i ufokredse i slutningen af 1950erne og 
1960ene. Bogen er nu svær at få fat i, og min 
hardcover kopi - den tredje udgave - har 



krøllede sider. I den fortæller Gray om 
formodede forbindelser mellem onde M.I.B. og 
en mand fra Connecticut, Al K. Bender, som 
sætter normen for det, vi nu betragter som en 
typisk M.I.B.-beretning: En person ser en ufo 
og forsøger at fortælle offentligheden om den. 
Uden advarsel dukker tre mænd i sort tøj op i 
en stor, sort bil op og står ansigt til ansigt 
med observatøren. Bagefter er observatøren 
rædselsslagen og tør ikke mere tale om ufoer - 
eller noget andet. 

I beretning efter beretning i They Knew 
Too Much about Flying Saucers og de bøger, 
der fulgte efter (inklusive en bog af John Keel, 
som begyndte af bruge forkortelsen “M.I.B.” i 
sine bøger), synes den mystiske trio, som 
nogle gange så ud til at have overnaturlige 
mentale kræfter og uhyggelige overjordiske 
ansigter, at stoppe al snak om formodentlig 
virkelige ufoberetninger. Det hele lugtede af 
en enorm før-Watergate sammensværgelse. 

Da jeg begyndte at skrive nærværende 
undskyldende afsløring i juli 1997, fortalte 
nyhedsmedierne, at U.S. Central Intelligence 
Agency, CIA, meget vel kunne have deltaget i 
en sløring ikke helt ulig den, som M.I.B. 
angiveligt udførte. Den amerikanske 
efterretningshistoriker Gerald K. Haines skrev 
en uklassificeret artikel i CLA-tidsskrlftet 
Studies of Intelligence. I artiklen afslørede 
han, at U.S. Air Force og andre organisationer 
i 1950eme faktisk deltog i en 
sammensværgelse i et forsøg på at sætte 
ufoerne i et dårligt lys og bruge falske 
beretninger som forklaring på observationer af 
superhemmelige spionfly såsom U-2 og senere 
SR-71 Blackbird (Haines undersøgelse kan 
læses på Internetadressen www.odci.gov/ 
csi/studies/9 7unclas/ufo .html). 

Så Bender, Barker og andre kan have 
fået inspiration fra virkeligheden. Men det 
modsiger ikke det som jeg er i færd med at 
afsløre om Barkers deltagelse i - og 
opmuntring til - bedrageri for at fremme salget 
af hans ufobøger og tidsskrifter. 

Jeg havde et meget begrænset 
kendskab til “ufologiens” bizarre verden, 
dengang jeg skrev en detaljeret beretning om 
ufoobservationerne over Michigan i 1966 og 
sendte manuskriptet til Saucerian 
Publications, forlaget som Gray havde startet 
for de penge, han tjente på They Knew Too 
Much about Flying Saucers. 

Gray udgav min bog i 1967, betalte mig 
en pæn sum penge og gjorde mig til forfatter i 
en alder af 17 år. Det var den bog, der 
skaffede mig mit første avis job i min hjemby 
Marshall i Michigan. To år senere fik jeg 
arbejde på Battie Creek Enquirefs redaktion i 

Battie Creek, Michigan, hvor jeg er redaktør i 
dag. 

Gray og jeg fortsatte vores 
korrespondance. Her er et lille uddrag af hans 
brev dateret den 27. juni 1968: 

“Uden for referat, er det helt afgjort 
min mening, at den usædvanlige interesse og 
fiksering på ufoer, er et symptom på 
neuroser.... Jeg kan ikke (igen uden for 
referat) bære, at langt de fleste mennesker er 
tallerkenfans, fordi de fleste af dem stort set 
er talemaskiner (det vil sige, at de taler hele 
tiden om tallerkner, og man er tvunget til at 
lytte). Jeg har som dig intet imod nogle få 
tallerkensnakkere, som sammen med deres 
interesse for tallerkner, synes af have sund 
fornuft og kan se det humoristiske i det.” 

Samme år sendte jeg ham noget 
science fiction, som jeg skrev om en 
videnskabelig organisation, der havde 
opdaget, at ufoer var tidsmaskiner, så her 
stod vi over for en noget mere uhyggelig 
fjende, tidsrejsende. Bogen begyndte med en 
pseudovidenskabelig debat om tidsrejser og 
ufoer, som en opdigtet videnskabsmand, dr. 
Richard H. Pratt, starter. Resten af bogen 
handler om et mystisk møde, som Pratt har 
med tre mærkelige væsener, der er “zappet” til 
vores tid. 

Gray rådede mig til at få beretningen 
til at ligne noget fra virkeligheden ved gøre 
brug af en fiktiv organisation. I min ungdoms 
uvidenhed fulgte jeg Grays råd og sendte et 
brev til Ray Palmers blad, Flying Saucer, som 
i begyndelsen af 1969 ordret udgav min 
anonyme bekendtgørelse om oprettelsen af en 
organisation, som identificerede sig selv som 
B.I.C.R. og tilsyneladende blev ledet af tre 
mænd, hvis navne var William A. Gautier, 
Thomas Harper og R. James Kipling (navne 
jeg fandt på ved at se på forfatterne til min 
lange række af science fiction-bøger). 

Mens jeg forberedte mig på min travle 
studietid, opløste jeg den lille, men ægte 
ufoforskningsgruppe, jeg havde stået i 
spidsen for siden 1965, og standsede 
udgivelse af det lille “tallerken-skrift”, som jeg 
havde sendt til medlemmerne i 13 stater. 

Grays brev, citeret ovenfor, fortsatte 
med reaktionen på de nye ting inden for 
ufoernes verden og opløsningen af min 
ufogruppe: 

“Læste du Saucer Scoop?” skrev han. 
“De snakker virkelig om dig og antyder, at du 
blev gjort tavs af de sorte mænd. Jeg vil meget 
gerne trykke en artikel fra dig, hvori du 
skriver den virkelige historie (eller digter en) 
om, hvordan disse stærke kræfter fik dig til at 
stoppe.” 


Jeg skrev til Gray. at jeg ville følge 
hans råd og omskrive dr. Pratt/tidsrejsende 
science-fiction historien, som jeg allerede 
havde sendt til ham. Jeg fortalte ham, at jeg 
ville understrege, at det kun var en historie. 

Her er hans reaktion dateret den 12. 
juli 1968: 

“Jeg tror, at den science fiction 
historie, som du tænker på, er en anelse for 
negativ. Mange læsere anklager os allerede for 
at være for fantasifulde (hvilket vi også 
lejlighedsvis er). Hvad med en artikel, hvor du 
mystificerer din research noget mere, end du 
ellers plejer!” 

I min ungdommelige naivitet og med 
ønsket om at få noget på tryk, så jeg ikke 
noget forkert i at gøre, som han skrev. Det tog 
kun nogle få måneder at lave en revideret 
udgave, der så kunne trykkes som den 
skinbarlige virkelighed. 

I et brev dateret den 7. december 1968, 
gav Gray mig dette råd: 

“Forsøg at gøre det så teknisk som 
muligt og få det på den måde til at se ud som 
en rigtig videnskabelig rapport. Den rigtige 
videnskabsmand, som læser vores skrift, vil 
gennemskue det som fup og tage det som en 
spøg.” 

Min artikel “Flying Saucers: Time 
Machines,” af “Dr. Richard H. Pratt,” blev 
udgivet i forår/sommer udgaven 1969 af 
Barkers magasin Saucer News , fulgt op af 
“The Strange B.I.C.R. Affair” i sommer 1970 
udgaven. 

I et brev fortæller Gray om sit arbejde 
med en bog om observationer af “Mothman” 
(mølmanden) i West Virginia. Brevet viser 
Grays holdning til det at udgive fiktion som 
virkelighed: 

“Halvdelen af det er en genfortælling af 
aktuelle observationer og hændelser i Ohio 
Valley omkring 1966... Jeg tror, at den ‘sande 
beretning’ bliver fortalt på en spændende 
måde, men jeg har med fuldt overlæg 
medtaget kapitler med fiktion i store træk 
baseret på sager, som jeg har hørt om.” 

Gray havde helt åbenlyst ingen 
skrupler ved med fuldt overlæg at udgive 
fiktion som facts med Saucerian Press’ 
stempel og i Saucer News. 

Gray skrev til mig om reaktionen på 
“Flying Saucers: Time Machines”: “Fans slugte 
øjensynligt det hele i én mundfuld.” 

I mit arkiv har jeg noter og kopier af de 
breve, som Gray sendte til andre ufoforskere, 
inklusive Ray Palmer, falske anmodninger om 
at følge op på “Richard H. Pratt”, som 
sandsynligvis var forsvundet på mystisk vis. 
Disse anmodninger fjernede mistanken fra 

mig. 

I begyndelsen af 1983, kort før han 
døde af et hjerteanfald, udgav Gray bogen 
M.l.B. - The Seer et Terror Among Us, som han 
tilegnede Al K. Bender, manden fra 
Connecticut, som havde givet ham 
inspirationen til They Knew TooMuch about 
Flying Saucers. 

Gray viede et helt kapitel til “dr. Pratt" 
og præsenterede historien, som om den var 
sand. Til min egen store fortrydelse holdt jeg 
igen min mund. Jeg fortalte mig selv, at Gray 
havde givet min karriere et puf i den rigtige 
retning, og at han blot udgav mit materiale. 
Jeg forsøgte at glemme, at han omgik 
sandheden på en ret lemfældig måde. Jeg har 
erkendt, at en stor del af det, som han 
tidligere skrev, sandsynligvis var af samme 
skuffe. 

Gennem årene har jeg modtaget post 
fra mange, som har spekuleret over, hvorvidt 
jeg kendte noget til den mærkelige “B.I.C.R." 
affære. Jeg har tidligere hævdet, at jeg intet 
kendte til sagen, og at jeg ikke ville tale om 
den. Selv efter Grays død holdt jeg min mund. 

Men myten har nu nået et nyt stade i 
sin udvikling, og det er nu på sin plads at 
fremlægge oplysninger om den mand, som 
søsatte den. Jeg har set tv-serier som Night 
Skies og set Men-in-Black portrætteret som 
regeringsagenter i skræmmende sorte 
helikoptere. Og selvfølgelig vil det ikke 
overraske mig at se Tommy Lee Jones og Will 
Smith dukke op i en fortsættelse af 1997’s 
store filmhit. Det er kun et spørgsmål om tid, 
før en eller anden fremlægger den formodede 
“sande historie" om M.I.B. Og takket være 


Gray, vil det være svært at skille skidt fra 
kanel. 

Et forsonende træk ved filmen er, at 
den blev præsenteret som en komedie. Det er 
befriende, da så meget af det i virkeligheden er 
en stor spøg. Og den rungende latter, I hører 
nu, kommer fra Grays grav. 

John C. Sherwood er redaktør på Battie Creek 
Enquirer i Battie Creek, Michigan. E-mail: 
jcs@glfn.org eller sherwood@intemetl.net 

Kilde: Skeptical Inquirer, maj/juni 1998 
Oversættelse: Flemming O. Rasmussen/kmh 



Spøgefuglen Gray Barker. 



Albert K. Bender i sit 
arbejdsværelse. Hans 
mystiske og meget korte 
ufoengagement i 1952-53 
inspirerede Gray Barker 
til opfindelsen af 
MlB-begrebet præsenteret 
første gang i bogen They 
Knew Too Much About 
Flying Saucers” (1956). 

Svenske ufo-mysterier 


Af Ole Henningsen 

Ny bog med god oversigt over de vigtigste 
og mest kendte svenske ufohændelser og 
svenske komcirkler. I bogen beskrives i et 
levende og let sprog de mange kontro¬ 
versielle og spændende beretninger. Lige 
fra. de berømte “spøgelsesflyvere" fra 
trediverne og “spøgelsesraketterne” fra 
1946 til mere håndgribelige ufoberetninger 
fra de seneste 50 år. 

Forfatteren indleder bogen med en gammel og 
kontroversiel beretning fra 1922, hvor den da 
8-årige Osten Engstrom en eftermiddag i 
foråret i Kolsva i Våstmanland 
“mistede” fire timer. 

Han var ifølge sin egen 
beretning på vej hjem fra skole, 
da han pludselig ser, hvordan 
elge, rådyr, harer, grævlinge og 
andet vildt i hast forlader et 
skovområde. På himlen ser han 
samtidig fem mørke, pulserende 
objekter, der ligesom flyder 
gennem luften og afgiver en 
mærkelig lugt. 

Han husker, at han 
vågner, men nu er det blevet 
mørkt, og der er gået fire timer. 

Hans bror har i mellemtiden 
været sendt ud af familien for at lede efter 
ham, også på det sted hvor Osten kommer til 
sig selv igen. Broderen har intet usædvanligt 
bemærket. 

Men hvad skete der for drengen 
dengang? Det havde den nu aldrende Osten 
Engstrom også svært ved at svare på, da 
Svahn for nogle f å år siden interviewede ham 
på åstedet. 

Clas Svahn fremlægger de klassiske, 
svenske ufoberetninger på så objektiv en 
facon som muligt. Ofte har han selv 
interviewet hovedvidneme og kan henvise til 
personlige møder, telefonsamtaler eller 
brevveksling med andre involverede personer 
eller institutioner. 

Spøgelsesflyene, mener Clas Svahn, 
må tilskrives tyske spionfly kombineret med 
en stor portion ren krigspsykose. Flyene blev 
opsendt med katapult ud for den norske kyst. 

På trods af at bogen er spændende 


læsning, forfalder forfatteren aldrig til at 
springe over, hvor gærdet er lavest. Som 
sædvanligt med detaljerede ufoberetninger er 
det ofte kontroversielle hændelser, der 
berettes om. Men samtidig er det også 
omfattende sager, som forskellige 
myndigheder har været involveret i. Og deres 
arkiver er naturligvis også efterforsket af 
forfatteren eller nogle af hans mange kendte 
ufokolleger i Sverige. 

Bogen er gennemsyret af forfatterens 
iver efter at få flest mulige detaljer med og 
samtidig belyse sagerne fra alle vinkler. At 
han med stor iver og entusiasme søger en 
naturlig forklaring på tingene, turde vel 

egentligt være den mest logiske 
indgangsvinkel til et så 
kontroversielt stofområde. Men 
man må desværre nok konstatere, 
at kun meget få forfattere til 
ufobøger tager denne 
indgangsvinkel til stoffet. 

Man får en dejlig oplevelse ved 
Clas Svahns måde at fortælle sine 
historier på. Hele tiden er han over 
en med et imponerende antal 
noter, som giver en ekstra 
dimension fyldt med detaljer og 
indhold. 

Sidste halvdel af bogen er 
helliget komcirkleme - både de 
engelske og svenske. Ved besøg i England har 
forfatteren haft lejlighed til fra luften at se 
aftegninger. Samtidig har han haft mulighed 
for personligt at mødes med nogle af 
veteranerne inden for området. 

Materialet er righoldigt nok til, at 
bogens indhold havde kunnet udgives som to 
selvstændige værker. Men Clas Svahn har 
valgt at have både ufoberetningeme og 
beskrivelserne af komcirkleme i samme bog. 
Også fordi han kan se visse paralleller mellem 
disse fænomener. 

Et af de sidste og korte kapitler i bogen 
hedder “Myte og virkelighed" og beskriver først 
myten eller påstanden i forbindelse med 
komcirkler, fx at de komplicerede 
piktogrammer ikke kan være lavet af 
mennesker! Efterfølgende forklares, hvorfor 
det nu alligevel sagtens kan være tilfældet! 

Bogen er spækket med gamle og nye 
fotos af observatører og observationssteder 

samt illustrative tegninger. Den er også 
forsynet med navneregister. Det havde nok 
været en ekstra fordel, hvis der desuden 
havde været et stedregister. 

Man er som læser ikke i tvivl om 
forfatterens store engagement i fænomenerne 
og forsøget i at komme til bunds i dem. Som 
han selv slutter bogen af: 

“Måske kan alt dette arbejde lære os 
mere om den verden, vi alle lever i. Mit håb er, 
at denne bog har givet et indblik i, hvordan 
man som interesseret kan nærme sig noget, 
der er så svært tilgængeligt og lidet udforsket 
som ufofænomenet. 

Nogle enkle svar gives ikke.” 

Og det har Clas Svahn jo så evigt ret i! 


Clas Svahn er journalist qg ansat på Dagens 
Nyheter. Han er endvidere formand forden 
svenske ufoorganisation Riksorganisationen 
UFO-Sverige. Han har udgivet flere bøger om 
ufofænomener. 

Clas Svahn: UFO-mysteriet - frånjlygande 
tefat till cirklar i sådesfålten, Parthenon forlag 
1998. 111., 306 sider. ISBN 91-85044-02-4. 
Pris: 248 Skr. 

Kan bestilles hos: www. ufo. se 


Mere svensk... 


Uforklarligt 

Med bidrag fra Clas Svahn, Anette Persson, Johanne Låndin og Åke 
Persson er Oforklarligt blevet en letlæselig og underholdende 
begynderbog om spontan selvforbrænding, Jomfru Maria visioner, 
ESP, psykokinese, Nostradamus, Swedenborg, fakirer. Uri Geller, 
poltergejster, Mary Celeste, forsvundne personer m.m. 

På de 130 sider er der naturligvis kun plads til en kort omtale 
af fænomenerne. Til gengæld kan man selv gå på jagt i de gode 
kildehenvisninger. Emnerne lægger op til mange 
illustrationsmuligheder, som dog kun er udnyttet i begrænset 
omfang. 

Clas Svahn, Anette Persson, Johanne Låndin og Åke Persson: 
Oforklarligt. Telepati - Healing - Poltergeistar - Reinkarnation, 
Bokforlaget Semic, Sundbyberg 1998. ISBN 91-552-2825-9, 130 
sider, ill., indbundet. Pris: Skr. 138,00. 



God opslagsbog 

UFO-Sverige opdaterer UFOJ'rånA til 0 indtil flere gange om året. 
Opslagsværket er kopieret i A4-format og på omkring 70 sider. Her 
finder man korte og præcise oplysninger om kendte ufologer, 
berømte/beiygtede kontaktpersoner, foreninger, ufoteorier, 
klassiske hændelser, berømte steder, markante film og bogtitler, 
forkortelser, ufologiske begreber m.m. 

Ingen kan vel holde styr på ufologiens sammensatte verden, 
men med denne opslagsbog får man god hjælp. 

Clas Svahn og Mikael Sjoberg (red.): UFO från A till 6. Uppslagsbok 
om UFOfenomeneU UFO-Sverige, 8. oplag 1998-08-25, 70 sider, A4 
hæfte, spiralbind. Pris: Skr. 98,00. 

Ovennævnte titler kan bestilles hos: www.ufo.se 



Kim Møller Hansen 

Bøger til børn og unge 


Glimrende dansk ufo-bog 

Hvis en skoleelev har valgt et tilsyneladende 
nemt og tilmed spændende emnearbejde som 
ufoer, løber den stakkels elev ofte ind i 
problemer. Hvad der fra starten anses forat 
blive en let opgave, kan ofte vise sig at være 
ret uhåndterligt. 

Søger eleven på biblioteket, er 
materialet ofte lidt forældet, og det kan være 
ret tilfældigt, hvad det lokale bibliotek kan 
byde på. Søges der på intemettet, kan 
materialet meget vel være overvældende og 
totalt uoverskueligt som en mellemting 
mellem Det Kongelige Bibliotek og en større 
DSB-kiosk. 

For de specielt 12-15 årige er der nu 
hjælp at hente i form af skolebibliotekar Kim 
Møller Hansens glimrende nye bog Mysteriet 
om UPO’er, der udkom i januar 1998. Andre 
aldersgrupper må gerne kigge med. 

Bogen behandler de vigtigste elementer 
omkring ufo-begrebet og er absolut opdateret 
- også med nyere veldokumenterede danske 
ufoobservationer. 

Ved foredrag for skoleelever bliver der 
ofte spurgt til tv-serieme Dark Skies og 
Strengt Fortroligt samt nedstyrtningen i 
Ros well og døde ufonauter. Så det er absolut 
relevant, at disse emner bliver dækket i Kim 
Møller Hansens nye bog. 

Forfatteren er også kendt som 
mangeårig redaktør af UFO-Nyt, og han mener 
selv, at man bør holde fødderne varme og 
hjernen kold, når man bevæger sig ind i 
mystikkens 
verden. 

Han giver 
naturligvis ikke 
svar på de mange 
gåder. Men med 
den veldis¬ 
ponerede tekst 
kan han inspirere 
og hjælpe læseren 
videre på sin færd 
i ufoernes absolut 
brogede verden. 
Bogen er på 54 
sider og spækket 
med illutrationer. 


Der er henvisninger til et udvalg af bøme- og 
voksenlitteratur på dansk samt omtale af dias 
og videofilm om ufoer og slutter da også af 
med nogle gode links til intemettet på 
organisationer, hvor der kan fås yderligere 
seriøs information om emnet. 

I Gyldendals serie “Mysteriet om...” er 
der nu udkommet 40 titler, og flere er under 
forberedelse. 

De skal være velkomne. 

Ole Henningsen 

Kim Møller Hansen: Mysteriet om UFO’er , 
Gyldendal Undervisning 1998, 54 sider, 
illustreret, kr. 100,00, ISBN 87-00-31704-7. 
Målgruppe: 12-15 år. 

En pjece med omtale af alle bøgerne i 
Mysteriet om- serien fås ved henvendelse til 
Gyldendal Uddannelse på tlf. 33 11 07 75. 


Tip og Top ser ufoer 

Tvillingerne Tip og Top var i Anne Øgendahls 
børnebog fra 1996 på besøg i Egypten, hvor 
det lykkedes dem at komme på afveje i et 
hemmeligt rum i Kheops-pyramiden. Det 
kunne man læse om i hendes bog 
“Pyramidens gåde”. 

I Anne Øgendahls nyeste bog om de 
rødhårede tvillinger er de på farten igen. 

Denne gang dog i et stille og roligt, men øde 
sommerhusområde i Danmark. Det varer 
imidlertid ikke længe, inden de igen er ude for 
mystiske oplevelser i form af mærkelige, 
grønne lys på himlen, og så går det ellers over 
stok og sten. 

De to unger ser fra klitområdet en 
veritabel flyvende tallerken dykke ned i vandet 
(da jeg læste bogen, havde jeg netop pr. e-mail 
fået en forespørgsel fra en udenlandsk 
ufointeresseret, der spurgte til danske 
uforapporter med “dykkende ufoer”!). Det 
lykkes naturligvis Tip og Top at fotografere 
rumskibet, og en nærkontakt med et 
besætningsmedlem bliver det også til. 

Et familieråd ender med, at man enes 
om at offentliggøre historien. Så der er en fin 
beskrivelse af, hvordan denne danske 

Anne Øgendahl 

UFOENS GÅDE 



kernefamilie bliver invaderet af medierne. 
Sågar et besøg fra den stedlige rapportoptager 
fra Danmarks største ufoforening bliver det 
til. 

Men hvordan lykkes det så forfatteren 
at slippe godt fra sådan en historie i vore 
dage? 

En halvgammel, sur anmelder af 
ufolitteratur var måske normalt stået af her, 
men der er nu noget herligt, befriende over 
dette moderniserede eventyr, der indeholder 
adskillige af ingredienserne fra den moderne 
ufomyte, som den fremstår i mange bøger og 
artikler. 

Som den foregående bog fra Egypten er 
bogen nemlig spækket med facts om det 
berørte emne, uden at det går ud over 
handlingen. Hvor kan man ellers forestille sig 
en børnebog for 10-13 årige, hvor det midt i 
bogen helt naturligt oplyses, at man kan finde 
litteratur om emnet under 13.9 på det lokale 
bibliotek? 

Det blev tidligere af en anmelder fra et 
af dagbladene fremhævet, at forfatterens 
første bog sikkert ville blive efterfulgt af flere i 
samme serie. Det kom til at holde stik. Til 
gengæld er jeg overbevist om, at en af de 
næste bøger om tvillingerne kommer til at 
handle om tidsrejser. 

I vore dage er det ikke mere helt 
almindeligt at tro på marsmænd. Og det 
lykkes da også Anne Øgendahl i denne 
velskrevne uforoman for børn elegant at 
slippe ud af den klassiske kattepine med, 


hvor besætningsmedlemmerne nu kan 
stamme fra 

Men det kan man jo læse om i bogen! 

Anne Øgendahl: Ufoens gåde , Forlaget Tellus 
1998. 95 sider. ISBN 87-90628-06-3. Pris: 

148 kr. 

Ole Henning sen 

Forlaget Tellus har også udgivet science 
fiction bøgerne: 

Patrick Leis: Jagtmarken 

- der er en spændingsroman om, 
hvordan livet på Jorden kan påvirkes af 
væsner fra en fremmed planet. Et 
containerskib indfanges i en tidslomme og 
invaderes af en fremmed livsform med 
substans som en kæmpe vandmand og med 
en glubende appetit. Besætningen prøver at 
redde sig, men er der overhovedet nogen vej 
ud af en tidslomme? 

Patrick Leis er i forvejen kendt som 
grafiker og bodypainter og har også stået for 
bogens forside. 

(198 sider, 158 kr.) 

Vladimir P. Gilév: De og Vi 

- der er en debatroman om, hvordan 
livet på Jorden til sidst har udslettet sig selv, 
og hvordan væsner fra en fremmed planet har 
formået at undgå de fejl, som menneskene har 
gjort. 

En dag vågner Dan op som det sidste 
menneske på Jorden. Han befinder sig hos 
granerne på Månen, hvorfra de har holdt 
Jorden under observation. Granerne er 
ufovæsner med en højere intelligens end 
menneskene. De har skabt en tilsyneladende 
ideel verden - men kan Dan leve der? 

Forfatteren har selv stået for bogens 

forside. 

(159 sider, 140 kr.) 

/oh 


Ufoerne kommer 


Tom og Sofie er ude om aftenen. Tom har hørt 
om ufoer og vil gerne se en. Sofie er nærmest 
ligeglad, men det bliver hun ikke ved med at 
være. Pludselig hører de en lyd, som stiger og 
falder i styrke. Sofie bliver bange, men Tom er 
sikker på, at det er ufolyde. 

Himlen bliver overskyet, og i et kort 
sekund ser børnene en lysende, rund plet, 
som glider ind under en sky. Kort efter dukker 

der endnu en lysende plet op. Lysene danser 
på undersiden af skyerne. Tom er i fantasien 
allerede ved at se rumskibe lande, hvilket 
skræmmer Sofie. 

Børnene følger lysene, som bevæger sig 
ind mod byen. Her stopper de ved byens nye 
hotel, hvor mysteriet opklares: De mystiske 
lyde stammer fra diskoteket, og de lysende 
ufoer er lys fra to projektører på hotellets tag. 

Historien er velfortalt og kan læses 
med udbytte af de allerførste læsere. Og så er 
den særdeles realistisk. Børnenes 
handlemønster og projektørernes legen ufoer 
er velkendte fænomener. Bogen har bagerst et 
faktaafsnit med leksikale opslag om ufoer 


samt en litteraturliste. Materialet hertil er 
leveret af SUFOI. 

Jørn Jensen: Ufoerne kommer!. Forum 
1999 (i serien Mini Zoom Mysterie), 
illustreret af Luca Fattore, 40 sider. Lix 8. 
ISBN 87-553-2760-5. Pris: 128 kr. 

Kim Møller Hansen 


Fakta om UFO 

Svensk udgivelse beregnet som baggrundsinformation for 
skoleelever og studiekredse. 

I den foreliggende - anden og stærkt bearbejdede - udgave af 
denne lille bog har forfatterne og redaktørerne C. Goran Norlén 
og Clas Svahn forsøgt at samle og beskrive de data og teorier, 
som er kendte om ufofænomener. 

Fakta om UFO er på 52 sider, så det er ikke nemt at koge 
så mange års begivenheder ned på en forståelig måde. Ikke 
alene har de forsøgt - det er også lykkedes ganske udmærket. 

I 19 små kapitler fortælles koncentreret og på objektiv og 
neutral vis om, hvad vi i dag ved om ufofænomeneme og den 
historiske udvikling. Spredt rundt om i kapitlerne har man fået 
plads til specielle “fakta-bokse" med koncentrerede facts om de 
berørte emner. 

Et globalt fænomen, Forsvaret og UFO-spørgsmålet, 

Konspirationer og Arkiv X, Kontakt med rumvæsener, Teorier og 
spekulationer, Forskning i fænomenet - er kun eksempler på nogle af de spørgsmål, som 
redaktørerne når rundt om. 

Hvert kapitel afsluttes med spørgsmål, som læserne kan fundere videre over, og som 
refererer til teksten. Endvidere er der kildehenvisninger i afslutningen af de enkelte kapitler, og 
henvisningerne er markeret, så man kan se, om disse kilder er egnede for nybegyndere eller ej. 
En egentlig litteraturliste afslutter dette udmærkede lille værk. 

Bogen er i A4-format, og der er blevet plads til ikke mindre end 90 illustrationer i form af 
kendte fotos og tegninger m.v. 

C. Goran Norlén og Clas Svahn (red.): Fakta om UFO, Riksorganisationen UFO-Sverige och 
Parthenon forlag 1998. 111, 52 sider. ISBN 91-85044-03-2. Pris: 155 Skr. 

Kan bestilles hos: www.ufo. se 


Ole Henningsen 

Tro, hysteri og overtro 


Af Lars Thomas 

Michael Shermer: Why people believe weird 
things, W.H. Freeman and Company 1997. 
Pris: US$ 11,96. 

Stuart A. Vyse: Believing inMagic. The 
psychology of superstition, Oxford University 
Press 1997. Pris US$ 17,50. 

R. Ofshe & E. Watters: Making Monsters. 

False memories, psychotherapy & sexual 
hysteria , Andre Deutsch 1995. Pris US$ 

12,76. 

Det er svært at interviewe personer, der har 
oplevet noget mystisk. Hvis ikke man er meget 
varsom, kan man nemt påvirke dem med ens 
egne ideer og meninger, og så kan man få dem 
til at genkalde sig ting, som aldrig har fundet 
sted. 

Skal man vurdere en 

øjenvidneberetning ordentlig, er det ikke nok 
bare at kende omstændighederne omkring 
selve begivenheden. Man er også nødt til at 
vide noget om øjenvidnet, om vedkommendes 
tro, viden og ideer, for som en stadig større 
mængde psykologisk forskning har vist, 
spiller vidnets personlighed en langt større 
rolle i forbindelse med ufoiagttagelser og 
andre former for mystiske hændelser, end 
man hidtil har troet. 

Velmenende mennesker, der gerne vil 
have en forklaring på deres oplevelse, er 
ganske udmærket i stand til at narre både sig 
selv og eventuelle interviewere, opfinde 
detaljer der ikke eksisterer, og digte historier 
som intet har med den virkelige hændelse at 
gøre. 

Shermers og Vyses bøger er et forsøg 
på at finde ud af, dels om nogle mennesker er 
mere tilbøjelige til at tro på mærkelige ting 
end andre, og dels om der findes nogen 
psykologisk forklaring på, at mennesker tror 
på spøgelser, sammentræf, ufoer eller andre 
mærkværdigh eder. 

Vyses bog er klart den bedste af de to. 
Forfatteren, der er professor i psykologi, har 
især beskæftiget sig med overtro, og har bl.a. 
lavet en lang række forskellige forsøg med 
studenter. Forsøgene viser, at selv fornuftige 
og veluddannede mennesker, som kan være 



Stuart JL Vyse 


meget snusfornuftige i forbindelse med andre 
aspekter af deres liv, reagerer på usikkerhed 
med overtro. Og hvis de i den forbindelse skal 
digte og lade deres fantasi få frit løb for at få 
verden til at hænge sammen, gør de det gerne. 

Undersøgelserne har ikke direkte noget 
med ufoer at gøre, men bogen burde alligevel 
være tvangslæsning for alle ufologer, da den 
giver et virkeligt godt billede af, i hvor stor 
grad en oplevelse afhænger af øjenvidnets 
viden, tro, humør, oplevelser og sågar sociale 
status. 

Shermers bog handler mere direkte om 
de mystiske hændelser. Desværre er den ikke 
særlig god. Shermer når frem til, at moderne 
mennesker i lige så stor grad som 
fortidsmennesker har svært ved at forstå den 
verden, der omgiver dem. Derfor bliver de 
overtroiske og skaber deres egne forklaringer 
på ting, de ikke forstår eller ikke har kontrol 
over. 

Shermers ide var måske nok værd at 
diskutere nærmere, men desværre er bogen 
stærkt hæmmet af hans temmeligt 
nedladende og bedrevidende holdninger til de 
forskellige mærkelige fænomener. (Det skulle 
ikke undre mig, om han var medlem af 
CSICOP). Han skriver bl.a. i en diskussion af 
folk, som har set spøgelser, at vi efterhånden 
burde vide, at videnskabens love har bevist, at 
spøgelser ikke eksisterer. Og længere henne, 
hvor talen falder på ufoer og liv i rummet, får 
vi at vide, at den organiserede søgen efter liv i 

rummet (SETI-projektet) er god og sund 
videnskab, men at bortførelser til gengæld er 
højst usandsynlige. Det kan meget vel være, 
at manden har ret, men hvordan kan han 
være så sikker? 

Ofshe og Watters bog har slet ikke 
noget med ufoer at gøre. Den handler 
udelukkende om de mange 
sexmishandlingssager, som mere eller mindre 
selvbestaltede terapeuter specielt i de sidste ti 
år har gravet frem fra folks underbevidsthed 
ved hjælp af hypnose. Ved denne behandling 
er søvnproblemer og mange andre bagateller 
blevet til beviser for, at folk som børn er blevet 
mishandlet seksuelt af deres forældre, 
slægtninge, satankulter, eller hvad man nu 
ellers kan forestille sig af uhyggelige og 
nedværdigende oplevelser. 

Disse såkaldte terapiformer har, ikke 
mindst i USA, ødelagt tusinder af menneskers 
liv og karriere, uden at man på noget 


tidspunkt har kunnet finde konkrete beviser 
for én eneste af anklagerne. 

Pointen i denne forbindelse er, at man 
bruger præcis de samme teknikker, når man 
graver bortførelsesberetninger frem af folks 
underbevidsthed. 

Forsøg, som beskrives i Ofshes og 
Watters bog, har vist, at man i forbindelse 
med hypnose kan manipulere folk til at 
genfortælle stort set en hvilken som helst 
historie, man måtte ønske. 

Hvis man ikke kan stole på disse 
beretninger i forbindelse med sager om 
påstået seksuel mishandling, hvorfor skulle 
man så tro på de historier om ufobortførelser, 
der kommer frem på samme måde? 

Læs bogen. Det er rystende, men også 
meget nødvendig læsning. 


Statistik om 
ufo-observationer 


Af Ole Henningsen 

En af ufologiens mere markante 
personligheder, amerikaneren Richard F. 
Haines, har skrevet bogen Project Delta: A 
Study Of Multiple UFO, der beskæftiger sig 
med tilfælde, hvor ufoobservationer 
involverer flere objekter, ofte set af flere 
vidner. 

En del danskere havde lejlighed til at møde 
forfatteren Richard F. Haines, da han på 40 
års jubilæumskongressen i november 1997 
for Skandinavisk UFO Information i Lyngby 
Storcenter holdt et af kongressens mere 
interessante og konkrete indlæg. 

Richard F. Haines har en akademisk 
baggrund fra Michigan State University i USA 
og har tidligere i en årrække været 
medarbejder i projekter for den amerikanske 
rumadministration NASA. 

Bogens forord er skrevet af W.D. 
McGuigan, der er tidligere leder af 
planlægnings- og udviklingsafdelingen ved 

Stanford Research Institute. I det korte forord 
er det ham åbenbart magtpåliggende at 
fastslå, at der i bogen ikke er noget om “små 
grå" eller "bortførelser", men at forfatteren har 
samlet nogle nøgleberetninger, der alle 
involverer flere observerede objekter, og at de 
fleste er iagttaget af mere end ét vidne. 

Forfatteren har i sin undersøgelse 
medtaget 473 observationer, der spænder 
over et tidsrum fra 1504 f.Kr. frem til 1993. 
Som kildemateriale til de udvalgte sager er 
der anvendt de alment tilgængelige - 
hovedsageligt amerikanske - tidsskrifter, 
bøger og undersøgelser. 

230 sager er præsenteret med en kort 
beskrivelse af, hvad der efter opgivelserne 
fandt sted. Endvidere er 243 medtaget i 
tabelform. 

Antallet af observerede objekter i det 
registrerede materiale svinger fra to til “flere 
hundrede". Den gennemsnitlige 
observationstid for observationerne ligger på 
23 minutter. Men bogen indeholder 
naturligvis flere af denne type oplysninger. 

Et af problemerne ved sådanne forsøg 
på analyser er altid, at hvad der kommer ud 
af analysen i høj grad afhænger af, hvad der 
er indlagt af oplysninger. Der kommer ikke 
rene oksekødspølser ud af hakkemaskinen 
hos slagteren, hvis råvarerne fra starten er 
blandet op med 50% fedt. Og selv om der er 
anvendt mange tilsyneladende spændende og 
veldokumenterede ufohændelser, springer det 
alligevel i øjnene selv ved en hastig 
gennemgang af materialet, at flere af sagerne 
ikke holder for en mere kritisk gennemgang. 

En af de anvendte sager omfatter fx et 
foto, der af den kendte astronomiprofessor og 
ufoforsker J. Allen Hynek blev gengivet i en af 
hans bøger. Billedet stammer efter 
oplysningerne fra Tjekkiet og skulle være 
videregivet Hynek af lederen af Ondrejov- 
observatoriet. Billedet ligner mest af alt “en 
konstruktion", og hidtil har da heller ingen - 
hverken gamle kontakter i Tjekkiet eller 
Hynek selv - kunnet forsyne undertegnede 
eller andre undersøgere med nogen form for 
yderligere oplysninger om billedet. Så nogen 
synderlig informationsværdi kan man næppe 
tillægge det! 

Hvis bogens data skal tages for 
pålydende, er der en stor sandsynlighed for, 
at Jorden besøges af højt udviklede rumskibe 
under intelligent kontrol, skriver forfatteren 
bl. a i sin konklusion. Det forekommer nu nok 
at være en noget ensidig og forenklet 
vurdering af materialet. 

Det er uhyre gavnligt for et så diffust 
emne som ufofænomener, at engagerede 


mennesker anskuer tingene ud fra mere 
konkrete synsvinkler. Men det er dog i dette 
tilfælde lidt svært at lade sig fange af 
forfatterens nok så spændende hypoteser om, 
hvorledes objekternes antal, deres flyvemåde 
og mange andre udvalgte karakteristika - efter 
forfatterens tydning af resultaterne - 
måtte/eller ikke måtte have ændret sig i 
årenes løb. 

Bogen er forsynet med index og 
illustreret med udvalgte fotografier og 
forfatterens tegninger. 

Ud over en lang række artikler i 
ufotidsskrifter har Haines skrevet flere andre 
bøger. Den absolut mest vellykkede er bogen 
Melboume Episode - Case Study of a Missing 
Pilot der udkom i 1987. Heri beskrives 
udførligt og med hidtil ukendte detaljer 
beretningen om den unge australske pilot 
Frederick Valentichs ejendommelige 
forsvinden i forbindelse med en 
ufoobservation den 21. oktober 1978. En 
hændelse der stadig er omgæret af stor 
mystik. 

Richard F. Haines: Project Delta: A Study Of 
Multiple UFO, LDA Press 1994. 111, 250 sider. 
ISBN 0-9618082-4-1. Pris: US$ 13,70 incl. 
porto og forsendelse til Europa. 

Kan bestilles hos: 

LDA Press, P.O. Box 880, Los Altos, Califomia 
94023-0880, USA. 


Web Tip 

I UFO-Vision nr. 5 anmeldte Toke 
Haunstrup *U* UFO DATABASE, som er 
ufologen Larry Hatchs ambitiøse projekt 
med registrering af ufoobservationer verden 
over. 

Dengang i 1997 kunne *U* UFO DATABASE 
købes på diskette. Nu har Larry Hatch 
imidlertid oprettet en hjemmeside, så alle 
har gratis adgang til den store database. 

Besøg *U* UFO DATABAS 

www .jps.net/ larryhat/ 

Bor der mennesker 
på Mars? Eller andre 
steder i rummet? 



Denfølgende artikel , som aldrig før har været offentliggjort, 
blev fundet mellem Edward J. Ruppelts (1923-1960) papirer. 
Ruppelt var leder af det amerikanske flyvevåbens Project Blue 
Book fra 1951 til 1953. Hans ,r Report on Unidentified Flying 
Objects" (1956) er en af ufolitteraturens klassikere. Denne 
artikel er et kapitel , som ikke fandt vej til den endelige udgave 
af bogen. For at sætte navn på de videnskabsmænd 9 som deltog i 
Marsdebatten, må vi henvise til Western Michigan University og 
professor Michael Swords’ kommentarer , somfølger. 


Af kaptajn Edward J. Ruppelt 

Spørgsmålet er gammelt. Lige siden 
mennesket første gang så mod stjernerne, har 
det spekuleret på, om det var alene i 
universet. Mennesket udforskede først 
Jorden, og da nysgerrigheden var 
tilfredsstillet på det område, kom turen til 
rummet. 

En seriøs interesse for liv på andre 
kloder tog sin start i den sidste del af det 19. 
århundrede, da astronomen Giovanni 
Schiaparelli så det, han mente var “kanaler” 
på planeten Mars. Denne opdagelse udløste 
straks en sensation, da man mente, at 
“kanalerne" havde forbindelse til en form for 
menneskelig intelligens, og snart troede 
mange mennesker, at Mars var beboet. 

Teorien var så populær, at der blev 
gjort seriøse forsøg på at få kontakt med 
beboerne på Mars. Den tids lærde slog sig 
sammen og besluttede, at den bedste måde at 
få kontakt med Mars på var at grave nogle 
enorme grøfter i Saharaørkenen. Når Mars i 
sit kredsløb var tættest på Jorden, ville de 
fylde grøfterne med petroleum og sætte ild til 
det. Folkene bag projektet mente, at 
marsboeme, hvis de eksisterede, ville se 
signalet og opdage, at Jorden var beboet. 


Det tegnsprog, man ville bruge, bestod 
af matematiske symboler. En stor grøft i form 
af en cirkel skulle være det første symbol, da 
enhver form for højere intelligens kunne 
genkende cirklen som grundlaget for den 
mekaniske udvikling. 

Det næste symbol skulle være det 
matematiske tegn “pi”, som skulle vise, at vi 
forstod den matematik, der havde forbindelse 
med cirklen. Symbolerne skulle ændres 
gradvist som et udtryk for vores udvikling. 

Da planen faldt til jorden, 
sandsynligvis fordi der i 1880 ikke var nok 
olie i kilderne, så man kunne producere den 
nødvendige mængde petroleum, fik andre den 

ide, at man kunne rydde træer i skovene og 
på den måde vise de samme symboler. 

I 1892 opdagede W.H. Pickering runde 
mørke pletter, hvor flere kanaler løb sammen 
på Mars. Dem kaldte han oaser. 

Interessen for planeten Mars fortsatte. 
Drivkraften var mulighederne for liv på Mars. 

I 1920eme byggede astronomen Percival 
Lowell Lowell Observatoriet ved FlagstafT, 
Arizona, primært for at studere denne ene 
planet. Lowell påstod, at han havde opdaget 
over 600 kanaler i sit liv. 

Som et tegn på problemerne med at 
observere en så nær planet som Mars kan det 
oplyses, at kanalerne aldrig er blevet 
fotograferet. Man tvivler stadig på, at de 
virkelig eksisterer. 

Skal et himmellegeme fotograferes 
gennem et teleskop, er det nødvendigt, at det 
kan “holdes stille" så længe, at det er muligt 
at kompensere for atmosfærens 
uregelmæssigheder. Det er aldrig lykkedes at 
tage et skarpt billede af Mars. 

I sommeren 1954 passerede Mars 
Jorden i en afstand af omkring 65 mio. km. 
Astronomer over hele Jorden rettede deres 
teleskoper mod Mars, men fik dog intet skarpt 
billede af Mars. Lowell Observatoriet fik et 
godt visuelt kig ved hjælp af en nyudviklet 
elektronisk billedforstærker, et elektronisk 
udstyr, der tillod dem at tage deres fotos med 
en højere hastighed og dermed “standse" 

Mars’ tilsyneladende bevægelse. 

I 1956, når Mars igen er tæt på 
Jorden, vil billedforstærker en være 
færdigudviklet og kan blive brugt til at 
fotografere de meget omtalte kanaler. Det er 
også muligt, at man opdager andet på Mars. 

Et andet Marsmysterium, som venter 
på at blive opklaret, er de tre mystiske 
lysglimt, som to japanske astronomer, nyligt 
afdøde Sizuo Mayeda og Tsuneo Saheki, har 
set på planetens overflade siden 1937. 

Lysglimtene, som beskrives som en 
“skarp, klar, blændende lysplet," varer i 
omkring fem minutter og er meget klarere end 
nogen anden del af planeten. Det lysglimt, der 
blev set i 1951, blev efterfulgt af en stor sky, 
som Saheki beregnede til at være omkring 
1.100 km i diameter. 

Under mine rejser rundt i USA, hvor 
jeg har hørt på videnskabens teorier om ufoer, 
har jeg hørt ikke så lidt om de mystiske 
lysglimt på Mars, både for og imod. De ser ud 
til at være i samme kategori som kanalerne - 
ingen har bevist deres eksistens. De er aldrig 
blevet fotograferet, og de er aldrig set fra 
andre steder på kloden end Japan. Men de 
har skabt et ægte og anerkendt professionelt 


mysterium, og de har fået en del 
opmærksomhed. 

På en af mine rejser var jeg i Boston, 
hvor jeg besøgte en gruppe bestående af meget 
ansete astrofysikere og astronomer. Da mødet 
var færdigt, og vi begyndte at tale om ufoer, 
nævnte jeg rent tilfældigt lysglimtene på Mars. 

Henslængte spørgsmål og 
bemærkninger som ovenstående var måske 
den mest interessante del af mine aktiviteter 
for Project Blue Book, og jeg benyttede mig 
ofte af det. Teknikken var simpel: 

Indled en god og kontroversiel 
diskussion - og en diskussion om ufoer var 
altid kontroversiel. Bring så et andet 
kontroversielt spørgsmål på bane, læn dig så 
tilbage og lyt. Ingen læreanstalt eller 
universitet i verden kan give så meget visdom 
som en flok topvidenskabsmænd, der lufter 
deres meninger om et givet emne. 
Oplysningsværdien er uvurderlig i forhold til 
blot at stille spørgsmålet til hver enkelt af 
dem. 

I tilfældet med de mystiske lysglimt på 
Mars blev det til en hed debat i omkring en 
time. Lysglimtene kunne være sollys 
reflekteret af en sø eller en isdækket bjergtop, 
når man ser bort fra, at der dannedes en sky 
få minutter efter, lysene forsvandt. 

Flere af mændene mente, at 
lysglimtene kom fra en vulkan. Hvis det 
kunne bevises, var det af største 
videnskabelige interesse, da det ville give 
viden om planetens sammensætning. Men en 
af mændene havde talt med en vulkanolog om 
muligheden for, at lysglimtene skyldtes 
vulkansk aktivitet. Det mente han ikke, da et 
vulkanudbrud ikke var så “klart". Det har en 
dunkel, rød glød, og det er meget tvivlsomt, 
om et vulkanudbrud på Jorden kan ses fra 
Månen. 

De to japanere kunne have set en 
meteorit slå ned på Mars, men så ville glimtet 
højst have varet fem sekunder. Det samme var 
tilfældet, hvis det var et atomvåben, der var 
bragt til sprængning. 

Jeg var overrasket over at høre det 
næste forslag - kunne lysglimtene være 
menneskeskabte, en slags signal? 

Mange af mændene havde 
tilsyneladende også givet denne teori en seriøs 
behandling. De forsøgte at “psykoanalysere" 
marsboeme. Hvis marsboeme ønskede at 
sende et signal til os, hvordan ville de så gøre 
det? 

Alle ved, at et blinkende lys er den 
bedste måde, hvis man vil fange en persons 
opmærksomhed. Metoden bliver brugt hver 
dag på politiets biler, ambulancer, brandbiler, 

fly og mange andre steder. Men et lysglimt 
med en meget kort varighed er ikke det 
bedste, da astronomerne ikke konstant har 
deres teleskoper rettet mod planeten, og der 
er meget ringe sandsynlighed for, at et glimt 
med et eller to sekunders varighed bliver 
opdaget. Med et fem minutter langt glimt er 
det anderledes og chancen for, at det bliver 
set, er tusind gange større. 

Skyen passer godt ind i dette billede. 

Et lysglimt kan laves enten elektrisk eller 
kemisk. Men et lysglimt af samme styrke som 
de tre set på Mars ville kræve alt for meget 
energi, så det eneste svar er en kemisk 
eksplosion med efterfølgende røgsky. 

Så dukkede en anden teori op midt i 
debatten. Hvorfor bruge lysglimt - hvorfor 
ikke radio? 

Dette bragte emnet “radiostjemer” på 
banen. I mange år har grupper af 
videnskabsmænd fordybet sig i 
radioastronomiens mysterier og studeret 
radiobølger fra det ydre rum. Disse 
videnskabsmænd, som bruger 
enorme parabolantenner til at 
modtage de svage radiosignaler, 
har opdaget, at der på himlen er 
visse dele, der “sender" et 
“statisk" og forvrænget 
uforståeligt signal. 

I nogle tilfælde kan Qeme 
stjerner udpeges som kilden til 
radioudsendelserne. I andre 
tilfælde kommer signalet fra det 
tomme rum. 

Inden for de seneste 
måneder har radioastronomer 
ved Camegie Institute 
bekendtgjort, at de har modtaget 
nogle signaler, der kom fra 
Jupiter. De ser ud til at komme 
efter et fast mønster - en gang 
hver tredje dag. Det er første gang, at et signal 
er sporet til at komme fra en planet. 

På mødet i Boston kom snakken også 
ind på interstellare radiobølger. Det første, 
som en af videnskabsmændene spurgte de 
deltagende astronomer om, var, om de havde 
forsøgt at tyde “signalerne”. Havde de nogen 
mening? Var der et mønster, som lignede en 
kode lig med vores International Code? To af 
astronomerne havde hørt en optagelse af 
nogle signaler hos Bureau of Standards og 
hos Søværnet. Så vidt de vidste, havde ingen 
været i stand til at “afkode" “signalet." 

Astronomerne kom ind på, at 
forklaringen på signalerne kunne være 
elektriske udladninger fra meget kraftige 
tordenvejr i rummet. Der er bare det men, at 


der aldrig er observeret så meget som ét 
eneste lyn som tegn på, at der fandt en 
elektrisk udladning sted. 

En elektronikekspert kunne dog afvise, 
at lyn var årsag til signalerne. Det ville kræve 
en gigantisk elektrisk udladning, hvis den 
skulle skabe alle lyns bedstefar, som igen 
skulle kunne høres mange lysår borte. Men en 
kraftig radiosender kunne gøre det. Uden det 
helt store besvær har vi sendt et radarsignal 
til Månen. Astronomerne indrømmede da 
også, at signalerne nok kun var statisk støj. 

Vi ved ikke, hvad der sker med de 
radiosignaler, som vi sender ud i rummet. Vi 
ved, at Jorden er omgivet af ioniserede 
partikler i de lag, der reflekterer radiobølger. 
De radiobølger, der trænger gennem disse lag 
for at komme til Månen og tilbage, kan kun 
trænge gennem i en ganske bestemt vinkel. 
Måske trænger nogle af vores radiosignaler 
gennem disse lag, men bliver forstyrret i 
processen. Måske sker det samme med de 
radiosignaler, der kommer fra rummet, og 
måske er andre planeter også 
omgivet af de samme lag med 
ioniserede partikler. 

Ændrer signalerne sig, når 
Jorden og signaler flytter sig i 
forhold til hinanden?, spurgte 
elektronikeksperten. Kunne 
signaler blive bedre, hvis 
indtrængningsvinklen blev 
ændret? 

Så vidt man vidste, fandtes der 
intet svar på de to sidste 
spørgsmål. 

Alle planeterne i vort univers 
var “undersøgt” som et muligt 
hjem for intelligente væsener. 
Nogle er for kolde, andre for 
varme. Nogle har for lidt 
atmosfære, nogle har slet ingen, 
og tyngdekraften varierer fra planet til planet. 

Så kom en med et modbevis: Vi 
bedømmer planeterne ud fra vores 
standarder. Vi har kendskab til bakterier, som 
kan tåle at blive kogt eller frosset og stadig 
være i live. Måske kan disse mennesker, hvis 
de eksisterer, tåle ekstreme ændringer i 
temperatur og indånde kuldioxid. Fordi vi har 
to ben, to arme, et hoved, ånder luft og 
drikker vand, betyder det ikke, at det er 
universelt. 

Det er et spørgsmål om tid. Hvis vi 
betragter tid ud fra vores standard, vil det 
tage år, selv med en hastighed på omkring 
300.000 kilometer i sekundet, lysets 
hastighed, at rejse til den nærmeste stjerne. 
Men hvad så? Vi bruger jo igen vores 

standarder. Måske er vores levetid efter 
standarden på Wolf 359 det samme som en 
bananflues. 

Da mødet nærmede sig sin slutning, 
kom der flere interessante kommentarer. Her, 
hvor vores planet har taget de første skridt 
ind i rumforskningen, er vores planer og 
formodede planer meget omtalte. Jeg har hørt 
om disse planer før, og det fra mennesker som 
rent faktisk arbejder med dem. Det er svært 
at medbringe nok brændstof, beskytte fartøjet 
mod meteorer, navigere, besætningens 
psykologiske reaktioner og hundrede tusinde 
andre vanskeligheder udgør de problemer, vi 
støder på ved vores første rumrejse til en nær 
planet som Månen. 

Hvordan kan “flyvende tallerkner” så 
let og elegant flyve til vores planet? Igen ser vi 
på tingene ud fra vores standarder. Måske 
bruger marsboere, venusianere og Wolf 
359inare ikke kemiske raketter, ionkanoner 
eller fotonejektorer som drivkraft i deres 
rumfartøjer. Måske har de opdaget en simpel 
måde til ophævelse af tyngdekraften. For fem 
år siden var begrebet “antityngdeskjold” 
reserveret til brug for science fiction 
forfattere, men i dag tager mange ansete 
virksomheder begrebet alvorligt. 

Noget, der virkelig slår mig, er dette: 
Hvorfor blev over en milliard tomme og golde 
himmellegemer anbragt i vores univers? Blev 
de anbragt der for at bringe balance i 
rummet? Blev de anbragt der, for at 
mennesket kunne stå på en bunke rumstøv 
og se dem blinke i natten og derefter sige: “Se 
alle de smukke stjerner?" Blev de anbragt der 
for at holde nogle hundrede astronomer 
beskæftiget? Eller blev de anbragt af andre 
grunde - for at mennesker kan bo på dem? 

Da mødet sluttede, kom der ingen 
afsluttende konklusion, da eftermiddagen 
havde rejst flere spørgsmål, end der var svar 
på. Nogle af mændene forlod mødet 
overbeviste om, at andre himmellegemer var 
beboede. Nogle få troede, at ufoerne kunne 
komme fra andre planeter. Andre af 
mødedeltagerne kunne godt se denne 
mulighed. Men for dem var ufoerne blot et 
interessant fænomen. 

Jeg nåede et sent United Airlines fly 
fra Boston til Chicago, og mens vi fløj, tog jeg 
mig selv i at se op mod himlen, alt imens jeg 
undrede mig over, hvorfor alle de stjerner var 
der - og jeg undrer mig stadig. 


Michael Swords kommentar: 

Den gruppe af videnskabsmænd, som deltog i 
det omtalte møde i Boston, blev kaldt The 
Beacon Hiil Group. De havde tilsyneladende 
tilknytning til Project Lincoln, som senere blev 
lagt ind under Lincoln Laboratory, der blev 
administreret af Massachusetts lnstitute of 
Technology. En divisionschef hos Lincoln, dr. 
George Valley, var fast medlem af USAF 
Scientific Advisory Board og samtidig deres 
chefekspert i Project Sign-æraen. Valley 
kunne meget vel have været en af de 
videnskabsmænd, som deltog i mødet med 
Ruppelt. 

Project Lincoln synes at have været en 
fortsættelse af krigstidens Radiation 
Laboratory, der var stærkt involveret i radar, 
fotografisk og elektronisk efterretnings¬ 
virksomhed. Meget af deres arbejde drejede 
sig om luftforsvaret. Det er interessant at 
tænkle på, at de også holdt øje med 
ufofænomenet. 

Et vigtigt medlem af Project Lincoln var 
MITs dr. Julius Stratton, som på et møde 
med assisterende leder af Scientific 
Intelligence, dr. H. Marshall Chadwell, 
anmodede CIA om, at projektet fik lov til at 
undersøge ufoer. Dr. Alfred Hiil stod som leder 
af undersøgelserne. Chadwell tog ikke hensyn 
til anmodningen og fortsatte med sit arbejde i 
Robertson Panelet. 

Stratton og Hiil er to andre kandidater 
til deltagelsen i Ruppelts møde. En tredje er 
dr. Walter G. Whitman (ansat hos MIT på det 
kemiske institut), som CIA bad om at lede 
undersøgelsen af flyvende diskos og udvikle 
en mulig anvendelse gennem USAF’s 
afdelinger. 

Ruppelt holdt sandsynligvis møde med 
disse mennesker om sommeren eller efteråret 
1952, mens CIA gennemførte deres planer om 
Robertson Panelet. Mærkeligt nok var det på 
samme tid, at “Summer Project” og The 
Beacon Hiil Group oprettede Project Lincoln 
som et tidligt varslingssystem mod fjentlige 
angreb. En af USAF's ufoeksperter, dr. David 
Griggs, var nervøs ved det “suspekte møde” 
mellem topvidenskabsmænd og J. Robert 
Oppenheimer angående Project Lincoln. Det 
blev brugt til at sætte spørgsmålstegn ved 
Oppenheimers loyalitet under den berygtede 
sikkerhedshøring i 1954. 

Kilde: International UFO Reporter, foråret 
1998 

Oversættelse: Flemming O. Rasmussen/kmh 

Nye videoer 


Det udgives i disse år en lind strøm af ufo-relaterede videoer . De 
fleste er optagelser fra diverse kongresser og møder og er ofte 
kedsommelige og af ringe teknisk kvalitet . Andre er 
professionelle dokumentarudsendelser ; som fra tid til anden 
vises (og genudsendes i en uendelighed) på fx Discovery Channel 
og 3 + . Endelig er der nogle ret specielle udgivelser , som fortjener 
en nærmere omtale . 


Af Kim Møller Hansen 

Portræt af et svindelnummer 


Alle har vel efterhånden set eller i hvert fald 
hørt om mediemanden Ray Santillis 
obduktionsvideo, som første gang blev vist 
offentligt i sommeren 1995. Lige siden da har 
filmen været omdiskuteret. For nylig dukkede 
en “ny” obduktionsvideo op - igen under 
medieståhej. 

Diskussionen handler netop nu om tre 
videooptagelser: 

1. Obduktions-sekvensen (“alien 
autopsy”). Denne sekvens er med på videoen 
Roswell The Footage og er efter alt at dømme 
et svindelnummer. 

2. En sekvens, hvor forskellige 
metalstykker bliver fremvist (“debris footage"). 

3. En “ny” optagelse, der 
tilsyneladende foregår i et telt (og derfor 
kaldes “tent footage”). Her obducerer to 
personer et væsen, der ligger på et bord. På et 
tidspunkt optræder den amerikanske 
præsident Harry Truman også på optagelsen 
(ses blot som en skygge). Filmen skal 
angiveligt være optaget tæt ved 
nedstyrtningsstedet og vise den første 
undersøgelse af et af væsnerne - lige efter 
Roswellmytens drejebog. 

Optagelse nr. 3 er den nye i sagen - og 
den er med sikkerhed et svindelnummer* 
Optagelsen er tilrettelagt af Keith Bateman og 
Andy Price-Watts fra A.K. Music i Milton 
Keynes, Buckinghamshire, og optaget i en 
lade på en gård i Ridgmont, Bedfordshire. 

Tv-holdet skulle bruge en alien, men 


det viste sig hurtigt, at en dukke til formålet 
ville koste mindst 12.000 kr. - og det kunne 
budgettet ikke klare. Derfor blev Andys 
12-årige søn lagt op på et medbragt bord og 
dækket med et lagen. Hans hoved blev skjult 
af lagenet, og øverst placerede de et hoved 
lavet af en parykholder. 

En lydtekniker, Elliot Willis, og den 
lokale slagter, Roger Meakins, legede læger 
iført kitler og gummihandsker. De gik i gang 
med at “skære" i den døde alien og udtog 
diverse indvolde - som dog stammede fra et 
får. 

Mændene havde overvejet at bruge 
indvolde fra svin, men de lignede 
menneskeindvolde, og så derfor for jordiske 
ud! Indvoldene var lagt i plasticposer og skjult 
under lagenet længst væk fra kameraet. 

Det hele blev optaget om aftenen - med 
Keith Bateman som kameramand - kun oplyst 
af en gammel olielampe. 

På et tidspunkt under optagelserne fik 
teamet besøg af bonden, der ville se, hvordan 

Elliot Willis, 
tekniker hos A.K. 
Music, var en af 
skuespillerne på 
videoo ptagelsen. 
Han påstår ; at Ray 
SantUli betalte for 
at få lavet 
svindelnummeret 
men alligevel 
valgte ikke at 
bruge optagelsen. 
[Foto: Bruce 
Barlow) 


Videoproducer 
Bruce Barlow. 
[Foto: Philip 
Mantie) 




det gik. Og straks fik han en rolle i nummeret. 
Udstyret med en gammel frakke fra et 
fugleskræmsel i laden gik han rundt og legede 
Harry Truman. 

Optagelsen varede i halvanden time, 
men blev senere redigeret ned til 6 minutter. 
Filmen var optaget i farve, men blev 
konverteret til sort/hvid og med en computer 
forsynet med ridser, så den fik et gammelt 
look. Efter en række overspilninger mellem 
forskellige videoformater var “tent footage" 
klar til at tage offentligheden ved næsen. 

Nu får alle mulighed for at se og høre, 
hvordan “tent footage" blev skabt. 
Videoproducenten Bruce Barlow har 
produceret en 20-minutters video, hvor Elliot 
Willis og Roger Meakins fortæller om deres 
deltagelse i svindelnummeret. 

Begge mænd fastholder, at de fik at 
vide, at optagelsen skulle vise en 
rekonstruktion af en obduktion af en alien. 
Willis var ikke stolt ved situationen (det 
fornemmer man godt, når man ser 
optagelsen), fordi han ligesom Andy Price- 
Watts mente, at det ville skade 
ufoforskningen, hvis optagelsen blev 
offentliggjort som ægte, hvilket helt klart så 
ud til at være Ray Santillis hensigt. 


Imellem interviewene vises sekvenser 
af “tent footage" i både færdig udgave og i 
“ren" udgave - uden ridser. 

Man kan undre sig over, at nogen har 
kunnet lade sig fuppe af denne film, der mest 
af alt ligner en dårlig iscenesat skolekomedie. 
Men troen kan jo som sagt flytte bjerge. 

Sammen med videoen hører et 
64-siders hæfte, hvor Mo Allison giver en 
glimrende og overskuelig beskrivelse af 
Roswellmyten og polemikken omkring 
videooptagelserne. Hæftet bør læses, før man 
ser videoen. 

An Alien Deception (bog + video) koster £9,25 
og kan købes hos: Alien Videos, P.O. Box 
6036, Leighton Buzzard, LU7 8BT, England, 
www.wobvort .co.uk/alienvideos/ 


Mødet i skoven 


En sen aften den 18. maj 1946 opdager 
svenskeren Gosta Carlsson et stærk lys i en 
skov ved Ångelholm. I en lysning ser han et 
diskosformet fartøj med skikkelser omkring. 
Næste dag ses stadig mærker i jorden efter 
fartøjet. 

Gosta Carlssons berømte oplevelse blev 
grundigt behandlet i Clas Svahns meget roste 
bog Motet i glåntan. Sveriges mest kånda 
nårkontakt med UFO (anmeldt i UFO-Vision nr. 
5, side 75-76). Nu følges bogen op af en video. 

På 50 års-dagen i 1996 for Carlssons 
nærkontakt besøgte han landingsstedet 
sammen med et filmhold og en stor gruppe 
ufointeresserede. Foran kameraet genfortalte 
han oplevelsen og dens betydning for ham. 

Interviewet med Gosta Carlsson varer i 
alt 20 minutter, så han har rig lejlighed til at 
fordybe sig i hændelsen. Enkelte passager kan 
være vanskelige at forstå, når man ikke er 
svenskkyndig. 

For det meste består ufoberetninger af 
skriftlige vidnesbyrd og rapportoptageres 
fortolkninger af det sete. Flere ufoforeninger 
burde følge UFO-Sveriges eksempel med Motet 
i glåntan og sørge før, at der for eftertiden 
også vil forelægge dokumentation i form af 
videooptagelser som denne. 

Motet i glåntan. Gosta Carlsson beråtter om sin 
nårkontakt med UFO , video produceret af 
Ingemar Westman i samarbejde med 
Riksorganisationen UFO-Sverige 1999, 20 
min. Pris: 120 Skr. 

Kan bestilles hos: www.ufo.se 

Alverdens film 


Den tyske forlægger 
Michael Hesemann er 
en af ufologiens 
mange farverige 
personligheder. Han 
ved, at Jorden 
besøges af fremmede 
væsner, så alle hans 
udgivelser og foredrag 
handler om dette. 
Hesemann har et 
afslappet forhold til 
sandheden og kritisk efterforskning, hvilket 
betyder, at mange såkaldte seriøse ufologer 
ikke vil have noget med ham at gøre - ja, de 
tyske ufoskeptikere i CENAP spilder endda 
utroligt mange kræfter på at gøre ham til grin 
i medierne. Alligevel lykkes det Hesemann at 
holde gejsten oppe og i glimt overraske 
positivt. Seneste positive overraskelse er 
videoserien UFOs: The Footage Archives. 

På fire videobånd har Hesemann 
samlet mere end 250 smalfilm/video¬ 
optagelser fra hele verden fra perioden 
1950-1998. Her finder man gamle filmklip fra 
Blue Book-arkiveme, Adamskis, Mengers og 
Frys film, Billy Meyers svindelfilm, New 
Zealand optagelserne, de mange berømte 
videooptagelser fra Mexico osv. osv. 

Optagelserne præsenteres uden 
speakerkommentarer, blot med en billedtekst 
med angivelse af tid, sted og 
fotografens navn - hvis det er 
kendt Ved enkelte nyere 
optagelser hører man dog også 
fotografens eller 
familiemedlemmers 
kommentarer, mens filmen 
optages samt anden 
baggrundsstøj som fx biler. 

Desværre er alle film “sovset” 
ind i underlægningsmuzak, 
som man sagtens kunne have 
været foruden. 

Billedkvaliteten er i 
sagens natur temmelig 
svingende - sådan er det jo med 
hjemmevideoer. 

Jeg møder med jævne 
mellemrum stivnakkede 
rumskibstroende, som påstår, 
at der findes masser af 
filmoptagelser, der beviser, at 
Jorden får besøg af fremmede 
rumskibe. Disse mennesker 
skulle tvangsindlægges til at se 


UFOs: The Footage Archives i samtlige 5 timer! 
Se kan de selv vurdere det bedste “bevis"- 
materiale. Her er ingen rumskibe, men 
enkelte mystiske genstande og en masse 
fugle, fly, kondensstriber, iskrystaller, 
støvkorn, planeter, modeller, fly- og 
helikopterlys og andre mere eller mindre 
naturligt forekommende himmelobjekter. 

UFOs: The Footage Archives er 
hamrende kedsommelig i længden, men taget 
i småbidder er denne imponerende samling af 
alverdens “ufo”-optagelser interessant og 
lærerig. Jeg sætter pris på at have disse 
videoer inden f or rækkevidde. 


Kan bl.a. købes hos: www.ufomag.co.uk 


UFOs: The Footage Archives (part I-IV), 2000 
Film Productions 1998-99, produceret af 
Michael Hesemann og Natalia Zahradnikova. 
Varighed: 70-100 min. pr. video. Pris: £ 21,00 
pr. video. 

Serien fortsætter med kommende 
videooptagelser. 

Ufodokumenter 

Internettet 



Af Mark Rodeghier 

I midten af 1970eme, brugte mange 
mennesker (og måske især organisationen 
Citizens Against UFO Secrecy (CAUS)) 
Freedom of Information Act (FOIA), loven 
om offentlighed i forvaltningen, som 
middel til at få adgang til de 
ufodokumenter, som mange af den 
amerikanske regerings forskellige 
organisationer lå inde med i arkiverne. FBI, 
National Security Agency (NSA) og CIA gav 
sig til sidst, fulgte loven og frigav 
uforelaterede dokumenter. NSA gav sig dog 
først, da CAUS gik rettens vej. Som følge af 
loven måtte flyvevåbnet også udlevere de 
dokumenter, der var indsamlet efter 
lukningen af Project Blue Book i slutningen 
af 1969. 

Dokumenterne afslører dog ikke, at den 
amerikanske regering har gang i et hemmeligt 
ufoprojekt. De viser blot, at mange af 
regeringens organisationer uafhængigt af 
flyvevåbnet var interesseret i ufofænomenet, 
og at interessen fortsatte helt frem til i dag. 

Mange af dokumenterne er i dag 
tilgængelige via forskellige ufoorganisationer, 
inklusive CUFOS og Fund for UFO Research. 
Det er også muligt at få dokumenterne direkte 
fra de involverede regeringsorganisationer, 
hvilket uden tvivl har øget deres 
arbejdsindsats på et område, som de mener er 
uden betydning. 

Den voksende interesse for Internettet 
har betydet, at to organisationer, FBI og NSA, 
har kunnet reducere deres arbejdsindsats. I 
foråret 1998 lagde begge organisationer deres 
ufodokumenter ud på deres hjemmesider. Jeg 
formoder, at FBI og NSA fremover vil henvise 
de mennesker, som ønsker kopier af 
ufodokumenteme, til deres respektive 
hjemmesider. 

Det er en glimrende ide at gøre 
dokumenterne tilgængelig på Internettet, hvor 
alle interesserede kan læse dem. Det koster 
kun en opringning til ens internetudbyder. 
Adresserne står i slutningen af artiklen. 


FBI dokumenterne 


FBI’s engagement i ufoforskningen var kort. 
Efter Kenneth Amolds observation og den 
opmærksomhed den skabte, var FBI meget 
aktiv parallelt med flyvevåbnet. FBI arbejdede 
uden egentligt mål et par måneder og 
interviewede kun mennesker, som havde haft 
en observation. 

I september 1947 fik FBI at vide fra en 
kilde i flyvevåbnet, at militæret ønskede, at 
FBI undersøgte et par sager, hvor der var 
fundet dele af flyvende tallerkner på jorden. 
FBI mente dog, at det drejede som om 
svindelnumre. Det passede ikke J. Edgar 
Hoover, leder af FBI, da han ikke ønskede, at 
hans folk skulle spilde tiden på svindelnumre, 
mens flyvevåbnet undersøgte rapporter om 
ufoer set i luften. Derfor skrev Hoover til 
generalmajor George C. McDonald den 27. 
september 1947 og fortalte ham, at FBI 

øjeblikkeligt indstillede alle den slags 
aktiviteter. 

Siden den dag har FBI’s indsats på 
ufoområdet været begrænset, selv om 
organisationen angiveligt har foretaget nogle 
undersøgelser af ufoobservatører og -forskere 
især i 1950eme, men det skete kun, når det 
eventuelt kunne dreje sig om noget, som 
havde relation til Sovjet. 

Den del af FBI’s hjemmeside, der 
indeholder ufodokumenter, har titlen 
“Unusual Phenomena”, da den også 
indeholder dokumenter om FBI's 
undersøgelser af kvægmishandlinger i den 
sydvestlige del af USA. Undersøgelserne af 
kvægmishandlingeme blev indledt efter et 
politisk pres som følge af mange tilfælde i New 
Mexico. FBI’s konklusion var, at rovdyr var 
skyld i mishandlingerne - noget de lokale 
landmænd og det lokale politi ikke gav FBI ret 
i. 


NSA-dokumenteme 


NSA’s arkiv med ufodokumenter er noget 
mere omfattende. Det er dog ikke, fordi NSA 
undersøgte uforapporter, men fordi NSA’s 
opgave er at overvåge al kommunikation af 
hensyn til USA’s sikkerhed. Nogle gange 
handler kommunikationen om usædvanlige 
objekter eller fænomener, og det er den slags, 
NSA indsamler som en del af organisationens 
rutiner. 

Selv om NSA har fået ordre til at 
offentliggøre de fleste uforelaterede 
dokumenter, holdes nogle stadig tilbage af 
hensyn til nationens sikkerhed, og mange af 
dem er fyldt med overstregninger. 

Listen over NSA-dokumenter 
indeholder interessant nok artikler fra 
ufotidsskrifter såsom “The U.S. Government 
and the Iran Case” fra IUR. Der er også 
dokumenter fra Statsministeriet med 
oplysninger om ufoobservationer fra andre 
steder i verden. Disse dokumenter er egentlig 
en del af den interne post mellem de 
forskellige regeringsorganisationer. Der er 
også nogle af dokumenterne om flyvevåbnets 
seneste undersøgelser af Roswellsagen. 

NSA’s hjemmeside indeholder også en 
meget teoretisk artikel skrevet i 1968 med 
overskriften “UFO Hypothesis and Survival 
Questions". Dette dokument, som oprindeligt 
var klassificeret som hemmeligt, omtaler 
forskellige hypoteser inklusive svindel, 
naturlige fænomener, hemmelige våben og 
ikkejordiske, og hvilken risiko de eventuelt 



udgør, hvis de er virkelige. Konklusionen er, 
at en undersøgelse af ufoer giver mulighed for 
at “opdage og tilpasse sig de virkelige 
omgivelser”. 

Der er intet bevis på, at denne 
foreløbige rapport nogensinde blev gjort 
færdig, eller at den er en del af en officiel NSA 
ufoundersøgelse, men den er alligevel 
interessant læsning. Den viser også, hvor 
seriøst ufospørgsmålet blev behandlet at 
efterretningsvæsnet sidst i 1960eme. 

Dokumenterne på begge hjemmesider 
er i PDF-format. Man kan helt gratis 
downloade Adobe Acrobat Reader, som er 
nødvendig for at læse dem. (De større danske 
internetudbydere leverer ofte Adobe Acrobat 
Reader på den cd-rom, der følger med deres 
abonnement, o.a.). 

Dokumenter kan læses enten online 
eller downloades til senere brug. Flere af 
dokumenterne fylder dog forholdsvis meget, 
helt op til 7 Mb, så det gælder om at have en 
god og hurtig forbindelse til 
internetudbyderen (og finde et tidspunkt, hvor 
det amerikanske net ikke er belastet). 

Mark Rodeghier er ph.d. og leder af J. Allen 
Hynek Center for UFO Studies, som bl.a. 
udgiver International UFO Reporter (IUR). 

UFO-VISION 


Vi har stadig enkelte eksemplarer af ældre numre af UFO-Vision. 

UFO-Vision 1988, 48 sider kr. 78,00 (bestil nr. T-014) 

UFO-Vision 1989, 60 sider kr. 78,00 (bestil nr. T-015) 

UFO-Vision 1990/91, 36 sider kr. 78,00 (bestil nr. T-016) 

Bestilles ved at indbetale beløbet + 15 kr. i porto/ekspedition på giro 9 11 77 25, SUFOI, 

Postboks 6, 2820 Gentofte. Husk at skrive det pågældende bestillingsnummer. 

UFO-Vision nr. 5 

Med UFO-Vision nr. 5 (udgivet i 1997) får du 100 sider med mange timers læsning. Her er 
anmeldelser af ufobøger og andre bøger om det ukendte, anmeldelser af videoer, film, cd-rom’er 
og tidsskrifter. 

Læs også: 

♦ Hilary Evans’ tankevækkende artikel om ufoer og folklore 

♦ Keith Basterfields artikel om sammenhængen mellem ufofænomenet og overnaturlige 
fænomener 

♦ Søren Thomas’ humoristiske gennemgang af science fiction filmenes skildringer af mødet 
mellem jordboere og rumvæsner 

♦ ...og meget, meget mere. 

Søger du efter mystiske informationer på Internettet? Så kan du også få en håndsrækning 
af UFO-Vision ved at bruge bladets mange gode Intemet-adresser. 

UFO-Vision nr. 5 er på 100 sider, gennemillustreret og i A4 format i kraftig limindbinding. 

Bestilles ved at indbetale kr. 148,00 + 15 kr. i porto/ekspedition i alt kr. 163,00 på giro 9 11 77 
25, SUFOI, Postboks 6, 2820 Gentofte. Husk at skrive T-017 på modtagerdelen. 


UFO-Vision nr. 6 

Med eneret f or Danmark bringer vi i UFO-Vision nr. 6 
(udgivet i 1998) oversættelser af to kapitler fra bogen 
“UFO 1947-1997. From Arnold to the Abductees: Fifty 
Years of Flying Saucers" udgivet af John Brown 
Publishing Ltd, London 1997. De to kapitler skrevet af 
henholdsvis Dennis Stacy og Hilary Evans har 
overskrifterne “Otte dage, der skabte ufologien” og “Det 
20. århundredes myte”. Kapitlerne giver overblik og solid 
baggrundsviden om ufo-fænomenet gennem 50 år. 

Ikke overraskende har ufologiens 50 års jubilæum 
sat sit præg på UFO-Vision nr. 6, men vi ser også 
nærmere på bl.a. parodier på science fiction film. Dette 
har Søren Thomas skrevet om på underholdende vis. 

UFO-Vision nr. 6 er på 56 gennemillustrerede sider i A4 
format. Bestilles ved at indbetale kr. 96,00 + kr. 15,00 
(ekspedition/porto), i alt kr. 111,00 på giro 9 11 77 25, 
SUFOI, Postboks 6, 2820 Gentofte. Husk at skrive T-018 
på modtagerdelen. 

